Mark Omasinahikan 


Capatis e tipatcimotc Cecoca kitci pe takociniritci 
(Natawapata kaie Matt 3.1-12; Luc 3.1-18; Jean 1.19-28) 


1 ! Ota kitciparin miro tipatcimowin, Cecoc Krist e arimomaka- 
niwitc, Kice Manito Okosa. 


2?Weckatc ki masinatew masinahikan. Peikw iriniw ka ki masina- 
hak, Ésaie e icinikasospan. Nikan tipatcimokopan, ohweriw ka 
itasinahak: 
«Itew Kice Manito: 
'Ki ka iciticohamatin peikw iriniw ke nta tipatcimotc nin otci, 
kirika ke ocitatc meskanariw kir otci.’ > 
Malachi 3.1 

Jourdain sipi 

Kwackwackotcihimanakecicak 


3 «Kata pamatisiw neta askik 
ka ici cipearik e micta rekawonik. 
Kata tepitepwew kitci itetc: 
'Nisawikw kitci pe takocik Teperitciketc! 
Ocitawakw meskanariw, 
tipickotc kitci iticimonik, taci ke pimotetc!' > 
Ésaie 40.3 


^Tapwe tca ki icinakon ani ka itemakak. Ki pe takocin iriniw. 
Capatis icinikasokopan. Pamatisikopan neta askik ka ici micta 
cipearik e micta rekawonik. Pa aicakopan e sikahatakespan kirika 
e aiarimwespan, e aitetc: «Kweskatisikw! Sikahatasokw! Ki ka 
kasihamakowaw Kice Manito kipactatowiniwaw!» 


sKaskina awik ka tacikespan neta askik Judée ka icinikaterik 
kirika neta Jérusalem otenak ki natawapamewok. Ekoni ka ici 
witakik tapwe e cikeritakik e ki patahakik.« Ki tca sikahatakowok 
Capatisa neta sipik Jourdain ka icinikaterik. 


eAtikowaniw ko apatcitakopan anahwe Capatis, kirika pakekin 
pakotehona apatcihekopan. Kwackwackotcihimanakecica mowe- 
kopan ko, kirika amo namanasiriw mitcikopan ka ki miskakipan 
neta askik ka ici cipearik e micta rekawonik. 


7Kaskina ka tacikewaspan ki itikowok anihi Capatisa: «Anahwe 
minawatc ke pe takocik nanake, kirawe mackoweritakosiw patok 
nin. Nin nama ni tipi miro iriniwin wawatc tepirak kitci 
nowectaian kitci ki apikonamowak omaskisin. $Nin ki ki 


a 1.5 Kekotc: Ekoni ka ici kopesitcik opactatiwiniwaw. 

sikahatatinawaw, nipi e ki apatcitaian. Aric wir ki ka sikahata- 
kowaw, Miro Manitowa kitci miritakw.» 


Cecoc e sikahatasotc, minawatc e kokwetcihakaniwitc 
(Natawapata kaie Matt 3.13—4.11; Luc 3.21-22; 4.1-13) 


?*Minawatc Cecoc ki pe takocin, Nazareth otenak e ki otci 
matcatc, Galilée askik itekera. Aci ki sikahatako anihi Capatisa 
neta Jourdain sipik. 1°Mia e iti kospitc Cecoc, ki wapatam mia 
e ceparinik oskoriw, kirika ki wapamew Miro Manitowa e pe 
racireritci wir otci, mia omemew e icinakosiritci. "Ki petam 
e itakaniwitc, wakwek e otci petakonik: «Kir nikosis, ki micta 
sakihitin. Ki micta mireritamihin.» 


i? Tecikotc ki matcaw anahwe Cecoc, nete askik e icatc e ici 
cipearik e micta rekawonik, Miro Manitowa e ki iciticohokotc. 
33 Ekota nete ka taciketc, nemitina tato kickwa irikik. Matci 
manitowa micta kokwetcihikopan. Ani irikik ka taciketc, notcimiw 
awesisa ki witci tacikemiko, kirika aceriwa ki pe nta atoskectako. 


New iriniwok e wicamikotcik Cecoca kitci witcewatcik 
(Natawapata kaie Matt 4.12-22; Luc 4.14-15; 5.1-11) 


4Minawatc ki kipohwakaniwiw Capatis. Ekoni tca ka ici matcatc 
Cecoc, nete e icatc Galilée askik e nta tipatcimotc Kice Manitowa 
Omiro Tipatcimowiniw. Aiarimwekopan ko e aitete: !5«Aci peco- 
nakoniw Kice Manito Okimawin! Kweskatisikw! Tapwetamokw 
Miro Tipatcimowin!» 


'éMekwata nete e pimotespan Cecoc rarewak Galilée sakihikanik, 
aci ki wapamew nicw namesike iriniwa. Anahwe peikw, Simob 
icinikasopan. Minawatc anihi ocima, Atre“ icinikasoripan. 
Mekwata taci pakitohwapanak. 1? Aci itikowok Cecoca: «Pe 
witcewicikw! Ki ka witcihitinawaw kitci natcipahekok iriniwok 
kitci pe nosanehwitcik, tarasak names e natcipahekw 
e pakitohwaiekw!»4 


i?Tecikotc pakitinewok otaripiwawa e witcewatcik. 


'*Nakewara e pimotespan Cecoc, aci wapamew nicw kotakihi 
iriniwa, Cake kirika ocima Jean, Zébédée anihi e niciritci okosa. 
Otcimaniwak apiwakopan aniki iriniwok. Taci wecihepanak 


b 1.16 Simon 

c 1.16 André 

d 1.17 Mia itwaniwon: «Ki ka witcihitinawaw kitci kwackwepitekok kiwitc iriniwawok!» 
e 1.19 Jacques 

Cak kirika Jean e wecihatcik otaripiwawa 


otaripiwawa. ?»Aci wicamikowok Cecoca. Tecikotc nakatewok 
otawiwawa kirika otirinimiwawa neta otcimaniwak, e iti 
witcewatcik Cecoca. 


Iriniw e nekatcihikotc matci awihawica 
(Natawapata kaie Luc 4.31-37) 


2: Minawatc Cecoc kirika owitcewakana ki icawok otenak, 
Capernaüm ka icinikaterik. Aci e arwepiw kicikarik, Cecoc ki 
pitakew cota aiamihe mikiwamik e nta kiskinohamaketc. 
7]riniwok neta ka ki petowatcik micta mamiskasitowewakopan, 
micta pitoc e ici kiskinohamakeritci kirika tca anahweriw iriniwa 
ka kiskinohamakeritci cota aiamihe irakonikewiniw. Mictahi meka 
ki mackowisimakaniw otarimwewiniw. 


?3Mia pe pitakew iriniw neta cota aimihe mikiwamik, matci 
awihawica e nekatcihikotc. Tepwew e itetc: 24«Cecoc, Nazareth 
iriniw, kekwan ka pe nataweritamowiak? Ki pe nta nipahinan a? 
Ki kiskerimitin ni. Kir ka kitcitwawisiin, Kice Manito ka ki pe 
iciticohwisk.» 


?5 Aci Cecoc kitotew anihi matci awihawica e itatc: «Aka kito! 
Ponihi anahwe iriniw!» 


?6E iti pakitinatc anihi iriniwa anahwe matci awihawic, pitama 
kiapatc micta opirikohew kirika micta notakohew. ?7Iriniwok neta 
ka tacikewaspan e apitc mamiskateritakik, kokwetcimitowok 
e itetcik: «Kekwan ni? Micta mackowisimakan ohwe ocki 

E ateka nak cota diami mikiwamik 


kiskinohamakewin! Wawatc matci awihawica itew ke itotiskeritci 
anahwe iriniw kirika sapitako!» 


?2#Minawatc ki micta kiciparin kaskina wiec e aiarimomakaniwitc 
Cecoc Galilée askik itekera. 


Mitcet e kikehatc ka akosiritci Cecoc 
(Natawapata kaie Matt 8.14-17; Luc 4.38-41) 


??Minawatc ki matcawok neta cota aiamihe mikiwamik, nete 
e icatcik Simo kirika Atre ka ici omikiwamiritci. Anahweriw kaie 
ki witcewikowok Cak kirika Jean. Simo osikosa mackociniripan 
neta e kisiswapineritci. Ka pe takocik neta Cecoc, ki arimotamowa- 
kaniwiw anihi iskwewa. ?!Ki tca natawapamew. Ki otapiniskenew 
e pasikopitatc. Tecikotc ki matcamakaniw e kisiswapineritci. Aci 
anahwe iskwew ki nta atoskectowew anahweriw omantema 
e acamatc. 


32 Minawatc e iti otakocik, ka ickwa pakicimotc pisimw, mitcet 
akosikana ki iciwotowakaniwiw Cecoc, kirika mitcet ka ki pitci- 
teheckakoritci matci awihawiciriw. ?3Kaskina neta otenak ka 
taciketcik ki mawotcihitowok orowitimik ickwatemik neta miki- 
wamik. 34Mitcet neta e tacitcik ki kikehikowok Cecoca, papitoc 

Cecoc e kikehatc ka akosiritci 


e ki itapinetcik kaie mitcet omatci awihawicimiwawa e ki 
orowiticahamowakaniwitcik. Nama kaie ki otci pakitinew Cecoc 
anahweriw matci awihawica ka ki matceticohwakaniwiritci kitci 
kitoritci. Kiskerimikopan meka. 


E pa icatc Cecoc nta Galilée askik 
(Natawapata kaie Luc 4.42-44) 


3sMinawatc micta wipatc kecepawonik, kiapatc tipiskarikopan. 
Cecoc ki onickaw. Ki matcaw neta mikiwamik. Ki orowiw nta 
otenak, wiec nte ki icaw aka ka ici taniwonik, aka e peconakonik 
otenaciciriw. Ekotca ka ici aiamihatc. ?€Aci Simo kirika atita 
iriniwa ka ki pe witcewaspan ki matcawok e nta nantowapamatcik 
Cecoca. ?Ka ickwa miskowatcik ki itewok: «Kaskina awik ki 
nantowapamikw.» 


38Itew Cecoc: «Matcatan. Nete kaie kotakihi otenacik pecotcik ka 
ici takoki ki ka icanano. Ni ka nta kakeskwan. Ekoni meka wetci 
ki pe icaian ota askik.» 


33Minawatc kaskina e irikokwarik ki pa aicaw neta Galilée askik. 
Mitcet cota aiamihe mikiwamik ki pa kakeskwew kirika ki 
orowiticohwew matci awihawica. 


Cecoc e kikehatc iriniwa ka omikiwapineritci 
(Natawapata kaie Matt 8.1-4; Luc 5.12-16) 


*oPeikwaw e kicikarik Cecoc ki pe natawapamiko iriniwa ka 
omikiwapineritci. Pe natcikapowictako e pakoserimikotc kitci 
witcihatc, e itikotc: «Kecpin naheritamane, ki kackitan kitci 
kikehiin.» 

Ka niponesitc e nitapikenakaniwitc, kitci ki kikehikotc Cecoca 


^ Ki micta kitimakerimew Cecoc. Otapiniskenew e takinatc e tca 
itatc: «Nit ici naheriten. Aci ki kikan!» 


*?Tecikotc matcamakaniw otakosiwin anahwe iriniw. Ekoni 
e kiketc. sMinawatc kaketin aimihiko Cecoca, tecikotc e kiweti- 
cohokotc, #e itikotc: «Natotaci. Aka awik witamo aniheriw ka ki 
isparinik. Aric cota mekotewokorew ki ka nta wapatahaw aci 
e kikein. Minawatc tca nta pakitinikekan, kotc Moise ka ki ici 
kiskinohamatokw, kitci ki wapatahiwein aci e kikein.» 


“Ki tca matcaw anahwe iriniw, aric kaskina wiec e pa tipatci- 
motc aniheriw ka ki iciwepasitc. Ekoni wetci arimanikopanen 
otenak e wi pitaketc Cecoc. Aric nakewara nete otenak pe pa 
aitacikekopan nete aka e ici taniwonik. Peikon kaskina wiec 
ototaniwonikopan e pe natawapamakaniwitc. 


Cecoc e kikehatc iriniwa ka niponesiritci 
(Natawapata kaie Matt 9.1-8; Luc 5.17-26) 


!' Minawatc nikotin e kicikarik ki pe kiwew Cecoc neta otenak 
Capernaüm ka icinikaterik. Aci ki petakaniwoniw e ki pe 
kiwetc. ?Ki micta tca icaniwoniw neta mikiwamik ka ici taciketc. 
Ki iti micta mitcetinaniwoniw, nac e apitc sitcikapowinaniwonik, 
mitcet orowitimik nanipowiwok. Ekoni e ici kiskinohamaketc 

Cecoc. 

3 Aci atita iriniwok pe takocinok e pecowatcik peikw iriniwa 
e niponesiritci, Cecoca e wi iciwotowatcik. Pe newiwok e pe 
takonakik tetaskonikaniw, ite e ici miciniritci anihi ka nipone- 
siritci. *Nama aric ki iciworewok pecotcik ka icikapowiritci 
Cecoca, osam e micta mitcetinaniwonik. Ki tca iciworewok okitc 
mikiwamik./ Minawatc ki pokonehamok okitc ite e ici apiritci 
Cecoca. Ekota ka otci nitapikenatcik anihi ka niponesiritci, 
otetaskonikanik e miciniritci, cectokwapiriw e ki apatcitatcik. 
sKiskeritam Cecoc e apitc asperimototakotc anahweriw iriniwa ka 
pe nitapikenamiritci aniheriw tetaskonikaniw. Aci itew anihi ka 
niponesiritci: «Nikosis, ki kasihamakowin kipactatowina.» 


6Apipanak neta atita ka kiskinohamaketcik cota aiamihe irakoni- 
kewiniw. Iteritamowakopan: ?«Ceckwat ani ici arimwew anahwe 
iriniw! Marerimew Kice Manitowa! Nama meka taw awik ka 
kackitatc e kasihamaketc pactatowiniw, wir tepirak Kice Manito!» 


eTecikotc kiskeritam Cecoc ani e iteritamiritci. Aci itew: 
9?«Kekwan wetci iteritamekw anihe? Kit iteritenawaw a, kirawe 
kata wetanipan kitci itakaniwitc anahwe ka niponesitc e kasiha- 
mowakaniwitc opactatowin, patok kitci itakaniwitc 'Pasiko, 
otapina kitetaskonikan, pimote tca’? WActew aric ohwe kitci 
kiskeritamekw, Iriniw Okosa e ki mirakaniwitc peikon kitci 
kasihak pactatowiniw ota askik.»s 


Aci itew anihi ka niponesiritci: !! «Ki witamatin, pasiko! Otapina 
anihe kitetaskonikan! Kiwe nete kimikiwamik!» '?Tecikotc pasiko 
anahwe iriniw. Otapinam otetaskonikan e iti pimotetc. Kaskina 
awik kanawapamewok. Micta mamiskateritamok. Mirwatcimewok 
Kice Manitowa e itetcik: «Pitcerak ni wapatenan ani e isparik!» 


Lévi e wicamikotc Cecoca kitci nosanehwatc 
(Natawapata kaie Matt 9.9-13; Luc 5.27-32) 


i3Kiapatc minawatc Cecoc ki iti icaw rarewak sakihikanik, Galilée 
ka icinikaterik. Micta mitcetiriwa iriniwa ka pe natawapamikotc. 
Ekoni e ici kiskinohamaketc. !4E iti pimotetc, wapamew peikw 
iriniwa. Lévi icinikasoriw, Alphée anihi okosa. Nte taci apiripan ite 
ka ici kicikasonaniwonik e mawotcitcikaniwonik kice okimaw otci. 
Aci itew Cecoc: «Pe nosanehoci.» Ekoni ka ici pasikotc anahwe Lévi 
e tca nosanehwatc. 


f 2.4 Ani apitc pitoc icipokwaterikopan omikiwamiwaw. Ki takwariw. Iskwatowakaniw 
apatcitawakopan kitci ki iskwatowitcik neta okitapokw. 
g 2.10 Arimomitiso ota Cecoc. 

'*Minawatc ki nta mitciso Cecoc Levi omikiwamik. Mitcet ki pe 
icawok kaie wirawaw kitci witci mitcisomatcik Cecoca kirika 
owitcewakana: mawotcitcike iriniwok kaie kotakihik aka orina 
ka kicterimakaniwitcik. Mitcetipanak meka iriniwok ani ka ici 
matisitcik e nosanehwatcik Cecoca. '#Iriniwok ka kiskinohama- 
ketcik cota aiamihe irakonikewiniw, Pharisiens e ici apitcik,^ 
wapatamowakopan aniheriw e isparinik. Ki wapamewok Cecoca 
e witci mitcisomaritci anihi towiriw iriniriw. Aci itewok Cecoca 
owitcewakaniw: «Kekwariw wetci witci mitcisomatc mawotcitcike 
iriniwa kaie anihi kotakihi iriniwa aka ka kicterimakaniwiritci?» 

7Ki petam aniheriw Cecoc. Minawatc ki itew: «Iriniwok ka miro 
matisitcik nama arimatc mackiki iriniwa natawapamewok. Patoc ka 
akositcik iriniwok acteriw mackiki iriniwa kitci natawapamatcik. 
Nama ni ki otci pe ican kitci wicamakik aniki aci icikowisk ka 
iteritakositcik kitci witcewitcik, aric kirawe aniki ka pactatitcik.» 


Roskosowiniw e arimotak Cecoc 
(Natawapata kaie Matt 9.14-17; Luc 5.33-39) 


i5Peikwaw e kicikarik Capatis owitcewakana kirika Pharisien 
iriniwok roskosopanak. Aci atita iriniwok ki natawapamewok 
Cecoca e kokwetcimatcik: «Capatis owitcewakana kirika Pharisien 
iriniwok owitcewakaniwawa roskosoriwa. Kekwariw tca wetci aka 
totakik kir kiwitcewakanak?» 


i?Itikowok Cecoca: «Kecpin e ickwa nipowinaniwok, mocak 
makocaniwon. Anahwe ka nipowitc wicamew okwimesa kitci pe 
nta witci mitcisomikotc. Kit iteritenawaw a, aniki ka wicamakani- 
witcik kata roskosowok mekwata kiapatc e tacikeritci anihi 
okwimesiwawa ka nipowiritci? Nama ketcinatc! ?»Kecko aric kata 
maninamowakaniwiwok anihi ka nipowiritci. Ani tca isparike, aci 
nta kata wi roskosowok.» 


21 Minawatc kiapatc itew Cecoc: «Kecpin awik e iteritak kitci 
pokohak kete wikasiriw, nama nte ocki pakiwaniciriw kata totam, 
aka moci e ki otci otekapwearik. Kecpin aniheriw actate, 
minawatc kisisipatate owikasim, aniheriw pokonehikaniw kata 
manipariniw. Kirawe tca kata iti micariw neta e pikockak.» 


2«Nama kaie awik kete omackimotewanik ka pakekiniwonik 
kata sikinam ocki minicaporiw anotcikwetc e ki ocitatc, osam 


h 2.16 Pharisien iriniwok ka icinikatakaniwitcik, enko aniki ka tapweritamowakopan 
otcitakotc kaskina cota aiamihe irakonikewiniw kitci nosanetakaniwonik, kitci ki 
mirerimitokw Kice Manito. Micta aiamihatisiwakopan cota aiamihewinik itekera. 


10 Mark Omasinahikan 2 









"v |" - Ae 
e, TA X NAN | 
li e Yan RiR: Ne Sl 
A m RT "o ] Nistea iN S 
Em / Pd " di 
^, Ê A Y y oder | 
; wA eut : - 
: EO € » m € | d A 
A (P ai Bg > PEE 
= KE eI a 2 AT D NAME Gaman 


L.E 





am o mu u 


Mackimotewan ka pakekiniwok 


meka anihe ocki minicapo kiapatc kata otamirohomakan 

e ocihomakak. Kata packiparin anihe kete mackimotewan. E niciki 
tca kata onactakaniwono, minicapo kaie mackimotewan. Actew 
ocki mackimotewanik kitci actakaniwok ocki minicapo.» 


E arwepiw kicikarik e arimotak Cecoc 
(Natawapata kaie Matt 12.1-8; Luc 6.1-5) 


23Peikwaw e arwepiw kicikarik, Cecoc kirika owitcewakana 
acockamopanak kitikan askiriw. Aci owitcewakana iti 
mawotciheriwa mirominockwa ka nitawikinik neta, mekwata 
e pimotetcik neta kitikan askik. 


24Aci Pharisien iriniwok itewok: «Kanawapata! Kekwariw wetci 
totakik aniheriw kiwitcewakanak? Masinatew meka kitaiamihe 
irakonikewininak aka ani kitci totcikatek e mekwa arwepiw 
kicikak.» 


25Itew Cecoc: «Nama ni wiskat ki ki otci tapwatenawaw anihe ka 
masinatek? Weckatc peikwaw e kicikarik okimaw Tapiti arimisi- 
kopan, e pakatewakopanen kirika otirinima. ?2?Aiamihe mikiwamik 
ki pitakew. Ki mowew neta pakwecikana ka ki aiamihe pakitina- 
kaniwiritci Kice Manitowa otci. Abiatar icinikasopan ka kice cota 
mekotewokorewispan ani apitc. Masinatew kitirakonikewininak, 
acteriw tepirak mekotewokorewok kitci mowatcik anihi 
pakwecikana. Aric Tapit ki otapinew. Ki mamirew anahweriw 
otirinima.» 


?'Kiapatc itew Cecoc: «Ki ocitakaniwon kitci arwepiw kicikak 
iriniw otci. Nama aric ki otci ocihakaniwiw iriniw arwepiw 


i 2.25 David 

Cota aiamihe mikiwam 


kicikariw kitci tiperimikotc. ?*Ekoni wetci iteian, Iriniw Okosa wir 
ka tiperitak wawatc e arwepiw kicikarik.»/ 


E kikehakaniwitc iriniw e arwepiw kicikarik 
(Natawapata kaie Matt 12.9-14; Luc 6.6-11) 


! Minawatc iti pitakew Cecoc cota aiamihe mikiwamik. 

Arwepiw kicikarikopan. Iriniw ka niponesitc otcitcik taci 
tacikepan neta. ?Kotakihik iriniwok neta ka tacikewaspan 
nanakatcihepanak wewerita Cecoca ke apitc kikeharitci anihi 
iriniwa mekwata e arwepiw kicikarik, osam e wi itactahoratcik.* 
3Itew Cecoc anihi iriniwa ka niponesiritci otcitcirik: «Pasiko, 
kaskina awik kitci wapamisk.» 


*Minawatc ki kokwetcimew Cecoc anahweriw ka taci kanawapa- 
keritci e itatc: «Tan e ici nataweritakok kitirakonikewininak? Kitci 
miro totowakaniwitc iriniw e arwepiw kicikarik kekotc ma kitci 
matci totowakaniwitc? Kitci natokohakaniwitc e akositc, kekotc 
ma kitci pakiterimakaniwitc kitci nipotc?» 


Nama aric ki otci kitowok. 5Micta kiciw kanawapamew Cecoc 
anahweriw neta ka tacikeritci kirika micta kice kackeritamokopan, 
osam tekaci aka e wi nisitotamiritci. Aci itew anihi iriniwa ka 
niponesiritci: «Pe itina kitcitci.» 


Itinam otcitci anahwe iriniw. Ekoni e ici iti kiketc. “Ki orowiwok 
Pharisien iriniwok neta cota aiamihe mikiwamik e tca mawotcihi- 
totcik kirika kotakihik iriniwok ka atoskectowatcik kice okimawa 


j 2.28 Arimomitiso ota Cecoc. 
k 3.2 Itacteriw neta otaiamihe irakonikewiniwak cota iriniwok tekaci aka kitci 
otamironaniwonik e arwepiw kicikarik. 

Hérode ka icinikasoritci, e arimotakik tan ke ki totakik kitci ki 
nipahakaniwiritci Cecoca. 


Micta mitcet iriniwok e pe natawapamatcik Cecoca 


7Cecoc iti matcawok kirika owitcewakana, neta rarewak Galilée 
sakihikanik e icatcik. Micta mitcet iriniwa iti nosanehokowok. 
Atita Galilée askik ototepanak, kaie Judée askik. #Kotakihik 
Jérusalem otenak ototewakopan, kirika Idumée askik, kirika kotak 
askik akam sipik Jourdain ka ici takonik. Ekote atita ototewako- 
panen, kaie nete kotakihi askik pecotcik ka ici takonik otenariw 
Tyr kaie Sidon ka icinikaterik. Wetci pe natawapamatcik Cecoca 
aniki micta mitcet iriniwok, osam e ki petaketcik e ici mata 
kackitaritci. 


?Aci itew Cecoc owitcewakana kitci natcipatamakotc tcimaniw 
aka kitci cakockahikotc anihi micta mitcet iriniwa. '^Osam 
mitcetiriwa e ki kikehatc ka akosiritci. Kaskina tca kotakihik 
papitoc ka itapinetcik wi kotci natcikapowickowewok Cecoca 
e wi pecowapamatcik, e wi takinatcik kitci ki kikehikotcik kaie 
wirawaw. !!Kirika kotc ko e wapamikospan Cecoc matci 
awihawica, nipiskoparihoriwa pecotcik nte ositik e tca iteritci 
e tepitepweritci: «Kir Kice Manito Okosa!» 


i2Aric Cecoc kaketin ki witamowew aka kitci witamiritci 
aniheriw e iteritakositc. 


E orapamatc otarotakana Cecoc 
(Natawapata kaie Matt 10.1-4; Luc 6.12-16) 
13Minawatc Cecoc ki amatciwew matinacik. Aci wicamew 


iriniwa ka ki orapamatc. Tato nta e tacitcik ki pe natcikapowic- 
tako. !^Mitato acitc nicw ki orapamew, «nitarotakanak» 

e icinikatatc.! Ki orapamew anahweriw kitci ki pa witcewikotc 
kirika kitci iciticohwatc kitci pa tipatatamiritci Miro 
Tipatcimowiniw, !*kaie ki mamirew tiperitamowiniw kitci 
orowiticohwaritci matci awihawiciriw. 


'sEnko oki mitato acitc nicw iriniwok ka ki orapamakaniwitcik: 
Simo (kotakeriw icinikasowiniw ki miriko Cecoca, Pien ki icini- 
katiko). "Minawatc Cak acitc ocima, Jean ka icinikasoritci, 
Zébédée anihi okosa e niciritci. (Kaie wirawaw ki mirikowok 
Cecoca kotakeriw icinikasowiniw. Boanergés ki icinikatikowok. 
Wi itemakan anihe icinikasowin: «Iriniwok mia onimiskiw ka 
asiteritakositcik».) 


'Minawatc Atre, Pirip," Barthélemy, Matio," Toma,» Cak 
(Alphée anihi okosa), Thaddée, Simo («Anahwe aka ka naheritak 
kitci tiperimikotc kice okimawa» ka icinikatakaniwitc),» 19acitc 
Judas Iscariote, anahwe ke pakiterimatc Cecoca.4 


Cecoc e wi matceworikotc otcirowemakana 


?'Minawatc ki pe kiwew mikiwamik. Pe micta mitcetinaniwoniw 
neta. E apitc mitcetinaniwonik, nama wawatc ki mitcisowok Cecoc 
kirika owitcewakana. ?!Ka petakeritci atita otcirowemakana Cecoc 
ki pe matcawok e wi pe natcipahatcik kirika e aitetcik: «Nama aci 
waskamatisiw!» 


bi 


E naskamotc Cecoc e ici itactahorakaniwitc 
(Natawapata kaie Matt 12.22-32; Luc 11.14-23; 12.10) 


22Ka kiskinohamaketcik cota aiamihe irakonikewiniw Jérusalem 
otenak ki otci pe matcawok e pe icatcik neta Cecoca ka ici tacike- 
ritci. Ki aiarimomewok e tca itatcik: «Matci manito, 'Béelzébul 
e icinikasotc, enko anaha ka ki pitciteheckowatc Cecoca!» 


Kotakihik aitepanak: «Anahwe ka tiperimatc matci awihawica, 
enko anaha ka miratc Cecoca aniheriw otiperitamowiniw kitci ki 
orowiticohwaritci matci awihawiciriw!» 


?23 Aci Cecoc wicamew anahweriw ka ki aiteritci e tca aimihatc, 
atisokaniciciriw e apatcitatc, e itetc: «Tan ke ki totak matci 


13.14 Kekotc: onapotema 

m 3.18 Philippe 

n 3.18 Matthieu 

o 3.18 Thomas 

p 3.18 Mia itemakan e emitikocictek: Simon le nationaliste; Nama ki otci mireritamotake 
anahwe Simo cota iriniwok kitci tiperimikotcik Romain kice okimawa. 

q 3.19 Kekotc: ke wecimatc, ke atawetc 

manito Satan ka icinikasotc kitci ki orowiticohotisotc?'r ?*Kecpin 
e matciparihitotcik iriniwok peikw okimawinik ka taciketcik 

e macikotatotcik, nama kinec kata takon anihe okimawin. 
?sPeikon kaie kecpin ka tcirowemitotcik macikotatotawe, nama 
kinec aci kaie wirawaw kata niciwonatcihitisowok. ?ePeikon tca 
kaie wir matci manito, kecpin e matciparihitoritci anahweriw 
ka atoskectakotc, kecpin kaie e papikaniparinik e tiperitak, 
nama kinec kata tiperitam. Otcitakotc kata ickwapariniw 
otiperitamowin.» 


7«Nama awik kata ki pitakew omikiwamirik iriniwa ka micta 
mitcewokisiritci, kitci tca matcewotatc e ici tatamiritci, patoc kata 
takopitew. Aci neta kaskina kata ki matcewotaw ka ici takonik 
neta mikiwamirik.» 


2:«Tapwe ohwe ka tipatataman: Kaskina kata ki kasihamowaka- 
niwiwok opactatowiniwaw iriniwok, kaie kaskina ka ki ici 
mareritciketcik. 2 Aric anahwe ke marerimatc Miro Manitowa 
nama wiskat kata kasihamowakaniwiw. Nespitc kata kanaweritam 
aniheriw opactatowin.» 


30Wetci ici aiarimwekopanen Cecoc e aimihatc anahweriw 
iriniwa, osam e ki itetcik: «Matci awihawic ka ki pitciteheckowatc 
Cecoca.» 


Cecoc okawiwa kirika ocima 
(Natawapata kaie Matt 12.46-50; Luc 8.19-21) 


31Aci pe takocinok Cecoc okawiwa kirika ocima. Nakewara 
mikiwamik taci nanipowiwok. Ki tca iciticohwewok peikw 
iriniwa kitci nta wicamaritci Cecociriw. 32Ani apitc micta mitce- 
tinaniwonipan e waskapinaniwonik neta ka ici apitc Cecoc. Aci 
itakaniwiw: «Kikawi kirika kicimak ki taci pehikok orowitimik 
neta. Ki natawerimikok.» 


33Aci itew Cecoc: «Awin na nikawi? Kaie awiniki nicimak?» 


33Minawatc kanawapamew neta iriniwa ka waskapiritci neta 
ka ici apitc e tca itatc: «Kanawapatamokw! Nikawi kirika 
nicimak tacikewok ota! *»Kaskina meka awik ka aitotisketc e ici 
nataweritamiritci Kice Manitowa, enko na nicim kekotc 
nikawi.» 


r 3.23 Pot wi itemakanotake ohwe: «Awik ka atoskectowatc matci manitowa nama kata 
matceticohwepan.» 


Mark Omasinahikan 4 15 





E matce kitiketc iriniw 


Atisokanicic: Kitike iriniw 
(Natawapata kaie Matt 13.1-9; Luc 8.4-8) 

!' Minawatc kiapatc taci kiskinohamakew Cecoc rarewak 
Galilée Sakihikanik. Micta mitcetiriwa iriniwa ka pe nata- 
wapamikotc neta waska ka ici taciketc. E apitc mitcetiritci, ki nta 

posiw tcimanik. Ekoni ka ici apitc. Akotanopan anihe tciman, 
aniki tca iriniwok rarewak tacikepanak. ?Kiskinohamakepan 
Cecoc, mitcet atisokaniciciriw e apatcitatc. Aci itepan: 
3«Natotamokw ohwe! Peikwaw iriniw ki icaw okitikan askik 

e nta matce kitiketc. «Mekwata e kitiketc, atita okitikanicica ki 
papakitiniw meskanacik. Kek pirecicak petcirewok, e mockatakik 
kaskina aniheriw kitikaniciciriw. *Minawatc kotakeriw 
okitikanicica e ici asiniskarik ki ici pakitiniw, aka tapwe 

e takonik askiriw. Nama kinec aci orina matcekin, aka e tipi 
kispakak anihe aski. SE micta ocpikotcik pisimw, aci ickwatewa 
anihi kitikana, osam aka e kinwapekisiritci otapiwawa. Tekaci 
pactewa.» 


"«Kiapatc kotakeriw okitikanicica nte ki ici papakitiniw 
minesikaci e ici nitawikik. Anihi minesikacia nipatcikemakano, 
ekoni aka e ki otci mirokiki anihi kitikanicica. Nama tca kekocic 

Kiackok 


ki otci nitawikin. *Atita aric kitikanicic nte ki ici papakitin miro 
askik ka pimitewok. Aci nta micta mirokin. E apitc ki mirokik, 
atita nicto mitina (30) ki nitawikin kitikan, atita kaie nikotwaso 
mitina (60), kotakihi tca mitato mitina (100).» 


9Kek itew Cecoc: «Wewerita natotamokw ohwe, kirawaw ka 
kackitaiekw kitci nisitotamekw!»s 


Wetci apatcitatc atisokaniciciriw e kiskinohamaketc Cecoc 
(Natawapata kaie Matt 13.10-17; Luc 8.9-10) 


'^Minawatc warawik ka iti aitatc Cecoc, aka awocamec e peco- 
wapamikotc anihi mitcet iriniwa, aci kokwetcimiko anahweriw 
iriniwa ka pa witcewikotc ko kirika anihi owitcewakana e mitato 
acitc niciritci, e kokwetcimikotc kekwariw ka wi itetc ka ki 
atisoketc. 


u Acj itew Cecoc: «Kirawaw aci ki ki mirikowinawaw kitci 
nisitotamekw tan e asiteritakonik Kice Manito Okimawin, anihe 
aka ka ki otci kiskeritakonikipan. Aric kitci ki iciwepanik 
aniheriw ka ki masinahikaterik neta Kice Manito Omasinahikanik, 
kotakihik iriniwok petamok aniheriw tepirak kecpin atisokani- 
ciciriw e apatanik e kiskinohamakaniwonik, '?ekoni tca kitci 
iciwepanik: 

'Kanawapatamok iriniwok, 
nama aric tapwe wewerita wapatamok; 
Petamok, nama aric nisitotamok; 
Kecpin meka tapwe ki nisitotakik 
kata kweski natawapamepanak Kice Manitowa. 
Kata kasihamakopanak.' » 
Ésaie 6.9-10 


s 4.9 Mia itemakan: «Wewerita natotamokw, kecpin takonokwen kitokawaw.» 

Wewerita e witak Cecoc wa itemakanik otatisokanicic 
(Natawapata kaie Matt 13.18-23; Luc 8.11-15) 


13Minawatc itew Cecoc: «Nama ani ki ki otci nisitotenawaw 
anihe atisokanicic ka ki kiskinohamakewakeian? Tan nte tca ke ki 
otci nisitotamekw anihi kotakihi nitatisokana?» 


^«Anahwe kitike iriniw e atisokatakaniwitc, tarasak awik e kiti- 
ketc Kice Manitowa otitewiniw, e tipatatak aniheriw. '5Atita 
iriniwok icinakosiwok mia kitikanicic ka ki pakitik pecotcik 
meskanacik. Ki petamok Kice Manitowa otitewiniw, aric tecikotc 
matci manito pe nta maninamowew aniheriw ka ki kitikaniwonik 
otehiwak.» 


'6«Minawatc kotakihik iriniwok icinakosiwok mia kitikanicic ka 
ki pakitik e ici asiniskarik. Petamok Kice Manitowa otitewiniw. 
Tecikotc mireritamok e petakik. Wi tapweritamok. 17Nama aric 
orina kinec kanaweritamok. Mamacic tepirak tapwetamok. 
Onikatamok ka ici tapwetakik mekwata e arimihakaniwitcik 
kekotc e nekatcihakaniwitcik Kice Manitowa otitewiniw otci.» 


18«Kiapatc kotakihik iriniwok icinakosiwok mia kitikanicica 
e ki pakitiki minesikaci ka ici takok. Ki petamok Kice Manitowa 
otitewiniw, '?nama aric wi pamitamok, osam e arimeritakik anihe- 
riw ka aisparinik opimatisiwiniwak, kekotc coriariw sakitawok e wi 
micikitatcik, e iteritakik aniheriw kitci mireritamihikotcik, kaie 
mitceniw kotakeriw ka ici nataweritakik. Nipatawok aniheriw Kice 
Manito otitewiniw ka ki iti matcekinikipan otehiwak. Nama tca 
mirokiwok aniki iriniwok otcitcakociwak itekera.» 


2«Minawatc mamitcitc anihi kitikanicica ka ki pakitiki miro 
askik, enko aniki iriniwok ka petakik Kice Manitowa otitewiniw, 
kaie ka tapwetakik. Micta mirwapatcitawok aniheriw. Atita 
memantcic, kotakihik awocamec irapatcitawok, minawatc atita 
micta kictapatcitawok.»" 


Atisokanicic: Wactenamakan 
(Natawapata kaie Luc 8.16-18) 


21 Minawatc ohweriw itew Cecoc: «Kecpin awik e ickwa iskahak 
wactenamakaniw," kata akonakwenam a, askikwa kitci totowatc? 


t 4.14 Kekotc: otarimwewiniw 

u 4.20 Mia itemakan: «Micta mirokino mitcet kitikana, atita nicto mitina (30), atita kaie 
nikotwaso mitina (60), minawatc atita mitato mitina (100) nitawikino miro kitikana. 

y 4.21 Kekotc: waskorenitamakaniw 


18 Mark Omasinahikan 4 

















ii 


AN | 










lt | "uq UID f : pu 
EE i Nm " im M ME or DA ii MI 









di m RAT Ua urs enm 
jn n iod nd "r^ RT nive Sei A Hu muh "i zi 
i Ma NL. : i NE: ign |F: 
4 HEHH Ki" WAS 


ims MEE. 
v^ e. 5 
idi LU nmm», 


lu Ws 
| "i Pw] [t | ` AM 
: -i KN Es. A 
m m * "n" || 


Be mana, = 
E S 
ANEN AAN 


A —: 


y, dM 
f "du 


t 


E ; YA f 
1 WAN NGING S ] 
H t A YA 
| om 
Wein f 


p ae 
PATEA 


D 
T 


Wactenamakan 


Kekotc ma cipa nipakanatikok kitci actatc? Nama ketcinatc! Kirawe 
kata actaw ka ici tcimatakaniwonik wactenamakaniw. 22Kaskina ka 
ki katakaniwok kata nokotakaniwon, kaie kata miro kiskeritakon 
kaskina kekocic aka ka ki otci kiskeritcikatek. ?sWewerita natota- 
mokw ohwe, kirawaw ka kackitaiekw kitci nisitotamekw!»v 


^4Kiapatc itew Cecoc: «Kaketin aiekwamisikw e ici petamekw: 
Kice Manito kata tipaham irikik ke mirikoiekw, mitowi kirawaw 
ka asitci tipahamekw e mirekw kiwitc iriniwaw. Aric Kice Manito 
kirawe nipara wir kata actaw. ?»Anahwe meka nipara ka ki caweri- 
makaniwitc, awocamec kata mirakaniwiw, kecpin mirwapatcitate. 
Aric anahwe memantcic tepirak ka ki cawerimakaniwitc, aka 
e mirwapatcitatc, kaskina aniheriw ka ici tatak kata maninamo- 
wakaniwiw, misawatc aka nipara e ici tatak.» 


Atisokanicic: Kitikan wircike ka matcekik 


26 Aci Cecoc itew: «Ekoni e icinakonik Kice Manito Okimawin: 
mia iriniw e matce kitiketc okitikan askik. Minawatc nama 
arimatc awocamec kata pameritam aniheriw okitikan. ?7Ekoni e ici 
nipatc tato tipiskwa, kaie onickaw tato kickwa. Peikon tca nitawi- 
kiniw kaie matcekiniw, misawatc aka e kiskeritak tan wetci 
isparinik. ?:Nicike matcekin anihe kitikan neta askik. Nictam 
nitawikin, minawatc iti nipiciwon, nac kitci ki mawotcitakaniwok. 


w 4.23 Mia itemakan: «Wewerita natotamokw, kecpin takonokwen kitokawaw.» 

?9E ickwa kicinitawikinik, aci kata kickicam anahwe iriniw, 
mackoci mokomaniw e totak, aci kitci mawotcitakaniwonik.» 

Iriniw e nta kickicak okitikan, mackoci mokomaniw kitci totak 


Atisokanicic: Rimotat kitikanicic 
(Natawapata kaie Matt 13.31-32,34; Luc 13.18-19) 


3oMinawatc itew Cecoc: «Tan e icinakonik Kice Manito 
Okimawin? Tan ke ki ici atisokeian kitci ki arimotamokw? 
31Mitowi e isparik kitikanicic rimotat ka icinikatcikatek askik 
e kitikaniwok. Mawotci anihe apicacin patok kaskina kotakihi 
kitikanicica ka takoki. ?2Aric e ickwa matce kitikaniwok, minawatc 
e kicinitawikik, enko ni ka mawotci kinwaskok neta kitikan askik, 
nac e apitc micarik otikon, matci kitci ki pe nta ocitatcik pirecicak 
otcictoniwaw neta e akwactewarik.» 


33Ekoni mocak e ici kiskinohamakespan Cecoc. Aniheriw towiriw 
atisokaniciciriw apatcitakopan ko e mitcenik, kotc ke ki ici 
nisitotamiritci iriniwa ka ki pe nta natotakeritci. Nama otci 
kiskinohamakekopan patoc ko aniheriw e apatcitatc atisokani- 
ciciriw. Aric wircike e tacikespan kirika owitcewakana, aci nta 
wewerita witamowepan wa itemakanik. 

Cecoc e nakahak e micta rotinik 


Cecoc e nakahak e micta rotinik 
(Natawapata kaie Matt 8.23-27; Luc 8.22-25) 


35Anihi peikon ka ki mi kicikarik e iti otakocinik, aci itew Cecoc 
anahweriw owitcewakana: «Aci ki ka acohenano.» 


séMinawatc matcawok. Ki nakatewok e micta mitcetiritci iriniwa 
nte. Tcimanik ki nta apikopan Cecoc. Ki posiriwa owitcewakana 
kaie wirawaw. Matcehowok, Cecoca e matceworatcik. Mitcetotaki- 
sipanak kotakihik iriniwok pecotcik e acohakik kaie wirawaw. 
37Kek keskat micta rotiniw. Sisikahoteriw otcimaniwaw osam 
e micta mitcahanik, aci kaie kekat mockineperiw. *sMekwata 
nipapan Cecoc otaketakok tcimanik, apikwecimonik e apikweci- 
motc. Aci kockoniko owitcewakana e tca itikotc: «Okimaw,* aci ki 
ka kwapawanano! Nama a wiec kit iteriten kir?» 


39 Acj onickaw Cecoc. Kaketin arimwew e nakahak e rotinik kirika 
e aimitatc sakihikaniw e mitcahanik, e itetc: «Pekatc nte, aci kata 
arwactan!» Tecikotc ki acteroweriw kaie ki micta arwactaniw. ^"Aci 
itew Cecoc anahweriw owitcewakana: «Kekwan wetci micta 
sekisiekw? Nama ani awocamec kit asperimototowinawaw?» 


“Aric micta sekisipanak. Aci aititowok: «Awin a anahwe iriniw 
ka micta sapitakotc wawatc e rotinik kaie tca e mitcahanik 
sakihikaniw!» 


x 4.38 Kekotc: Kiskinohamake iriniw 

Iriniw ka ki pitciteheckakotc matci awihawica, rikwaskanik e taciketc 


Cecoc e kikehatc iriniwa mitcet matci awihawica 
e ki pitciteheckakoritci 
(Natawapata kaie Matt 8.28-34; Luc 8.26-39) 


! Aci iti macakawok Cecoc kirika owitcewakana nte 

Géraséniens iriniwok ka ici otaskitcik, nete akam sakihi- 
kanik Galilée. “Mia e iti kapatc Cecoc, tecikotc peikw iriniwa 
pe natawapamiko, rikwaskanik e ototeritci. Anahwe iriniw ki 
pitciteheckakopan matci awihawica. *Ekota tca ko neta rikwas- 
kanik e tacikespan. Nama awik kackitakopan kitci takopitatc, 
misawatc piwapiskwapiriw e totcikaterik. *Aci mitcetwaw ki 
kotci takopitakaniwipan, oskatik kaie otcitcik. Mocak aric ki 
kackihopan, e pikotatc aniheriw piwapiskwapiriw. Nama awik 
tipi mackowisikopan kitci ki matcikonatc. »Aspinikotc e kickarik 
kaie e tipiskarik pamotekopan neta rikwaskanik, kaie ko nte 
matinacik pa aicapan e micta nanotakositc kaie tca e wisakaho- 
tisotc, asiniwa e otatamohotisowaketc. 


sAci warawik otci wapamew Cecoca. Ekoni e ici mowinitatc 
e nipiskoparictowatc, 7e itatc e micta kiciwetc: «Kekwan ni ka ici 
nataweritamowiin, Cecoc, kir Kice Manito ka icperitakositc 
Okosa? Ki pakoserimitin, Kice Manito otci, aka kitci nekatcihiin!» 
8Wetci itetc aniheriw, osam e ki itikospan Cecoca: «Matci 
awihawic, orowickowi anahwe iriniw!» 

9 Aci itew Cecoc anihi iriniwa: «Tan ni e icinikasoiin?» 


Naskamoriw e iteritci: «Ka mitcetiak nit icinikason. Ni 
mitcetinan meka.» 


10Aci kaketin nataweritamowew Cecoca aka kotak wiec kitci 
iciticohwaritci anahweriw omatci awihawicima. 


1r Nama warawik nta micta mitcetipanak kokocak e nanto- 
wapatamowaspan ke mitcikik nte e poskotinacinik. !?Aci 
aniki matci awihawicak pakoserimewok Cecoca e itatcik: 
«Iciticahamacinan neta kokocak ka tatcik kitci ki 
pitcickowakitcik.» 


13Kj pakitinikowok Cecoca aniheriw ka ki ici nataweritakik. 
Ekoni ka ici orowitcik matci awihawicak nta irinik, nte kokocik 
e ici nta pitaketcik. Aci kaskina aniki kokocak, wiec nicwaw 
kice mitato mitina (2000) e tacitcik, ki ispatawok e ici pinisi- 
wearik e nta pakope kwackotitcik sakihikanik. Kaskina ki 
kwapawewok. 


14Tapanak kaie iriniwok ka kanawerimatcik anahweriw kokoca. 
Ka wapatakik aniheriw ka ispariritci, ki ocimowok e tca nta pa 
tipatcimotcik otenak kirika kitikan askik. Mitcet iriniwok ki pe nta 
kanawapatamok ka ki isparinik. '*5Tekocikik neta Cecoca ka ici 
tacikeritci, wapamewok kaie anihi iriniwa ka ki pitciteheckako- 
rispana matci awihawiciriw e mitcetiritci, aci tekaci pitoc e ici- 
nakosiritci aka e taritci omatci awihawicimiriw. Motcik taci 
apiriw. Aci owikasimiriw, aci kaie cowatc e itiritci. Ki micta 
sekisiwok aniki iriniwok. 'eAniki ka ki wapatakik kaskina ka ki 
isparinik ki tipatcimowok tan mia ka ki ispariritci iriniwa acitc 
kokoca. "Ki tca pakoserimakaniwiw Cecoc kitci matcatc neta 
otaskiwak. 


18Mia e wi iti posite Cecoc tcimanik, kokwetcimiko anihi iriniwa 
ka ki kikehatc kitci ki witcewikotc. '*Nama ki otci pakitinew, aric 
ki itew: «Kiwe neta kimikiwamik, neta ka ici taciketcik kitcirowe- 
makanak. Kaskina tca tipatcimokan ka ki totak Kice Manito kir 
otci e kitimakerimisk.» 


29» Ekoni e ici matcatc anahwe iriniw e iti tipatcimotc neta 
askik, Mitato Otenaw ka icinikaterik, kaskina ka ki totamiritci 
Cecoca wir otci. Kaskina tca ka ki petowatcik ki micta 
mamiskasitowewok.» 


y 5.20 Kekotc: ki micta kockomikowok 

Iskwew e takinak Cecoca owikasimiriw 


Jairus otanisa kirika iskwew 
ka ki takinak Cecoca owikasimiriw 
(Natawapata kaie Matt 9. 18-26; Luc 8. 40-56) 


2 Minawatc ki acoham Cecoc nte e kiwetc akam sakihikanik. 
Mecakatc ote itekekam, micta pe mitcetiriwa iriniwa nte e ici- 
kapowitc rarewak sakihikanik. ?2Peikw ka nikaniwitc neta cota 
aiamihe mikiwamik pe takocin. Jairus icinikaso. Ka wapamatc 
Cecoca ki nipiskoparictowew, ?3e tca pakoserimatc otcitakotc 
kitci witcihikotc: «Nitanis aci kekat nipo,» itew anahwe ka 
nikaniwitc. «Petcimote, ki pakoserimitin. Pe nta icitcitcericto kitci 
kiketc, kiapatc tca kitci pimatisitc.» 


?4Ekoni e ici matcatc, Cecoca e witcewikotc. Micta mitcet 
iriniwok kaie wirawaw pe icawok e witcewatcik. Micta 
sitcikapowinaniwoniw. 


??Tapan neta iskwew e akositc. Mocak nakatikopan omikw. 
Mitato acitc nicwo pipona esko itapinekopanen. 26Mitcet ki 
natawapamekopan mackiki iriniwa, aric ki micta nekatcihikoko- 
pan, nac kaie e ki tcakinak kaskina ocoriam. Nama aric peikon 
awocamec ki otci miro matisiw. Eckam iti akosipan. ?7?sAci 
petakew Cecoca e ici kackitaritci. Aiteritamokopan: «Kecpin 
takinamowake misawatc tepirak owikasim, ni ta mirwatisin ni.» 
Otananik tca nte icaw Cecoca e pimoteritci, e micta mitcetina- 
niwonik, e takinak owikasimiriw. ??Tecikotc nikapariniw omikw 
e matcamakanik. Tecikotc kaie kiskeritam aci e kiketc. ?»Mia kote 

kiskeritam Cecoc e ki apatcitakaniwonik memantcic 
omackowisiwin. Aci kiwepariho e tca itatc iriniwa: «Awin ka ki 
takinak niwikasimiriw?» 


31]tiko owitcewakana: «Ki wapaten e sitcikapowinaniwok e micta 
mitcetinaniwok. Kiapatc a kit itan, 'Awin ka ki takinitc?'» 


32Aitapiw aric Cecoc kitci kiskerimatc anihi ka ki totamiritci. 
33 Anahwe tca iskwew micta ninikipariw e micta kokwarisikeritak, 
e kiskeritak e ki kikehakaniwitc. Pe natawapamew. Nipiskopa- 
rictowew e witamowatc tapwe ka ki isparinik. *^Aci itiko Cecoca: 
«Nitanis, tapwe kit asperimototowin. Ekoni wetci ki kikein. Ekoni 
ici kiwe. Aka arimerita. Nama aci ki ka ici arimiparin.» 


35Mekwata e taci arimwetc Cecoc, aci pe takocinok atita 
iriniwok, anihi Jairusa omikiwamirik e ki pe ototetcik,* e tca 
itatcik: «Aci ki ickwa nipo kitanis. Ceckwat kiapatc ki otamihaw 
okimaw.» 


36Nama aric aniheriw ki otci pamitam Cecoc. Itew anihi Jairus: 
«Akawir sekisi, tepirak tapwerimici!» 


Nama kaie awocamec ki otci pakitinam Cecoc kitci witcewa- 
kaniwitc. Tepirak Pien kirika Cak kirika Jean (Cak ocima) ki 
witcewiko. 3$Tekocikik neta anihi ka nikaniritci omikiwamirik, 
wapatamok e micta mitcetinaniwonik. Petamok e micta matona- 
niwonik kaie e nanotakosinaniwonik. ?*Ekoni e ici pitaketc neta 
Cecoc, e tca itatc anahweriw ka matoritci: «Kekwan wetci 
matoiekw e micta wectatewetaiekw? Nama ni nipo anahwe 
awacic! Nipaw ni!» 


“Aci papirotako anahweriw ka ki itatc. Ekoni e ici orowitico- 
hwatc. Minawatc ki wicamew e nictiritci owitcewakana kirika 
anihi awaca onikihikoriw kitci pe nta witcewikotc, tapickotc tca 
e pitaketcik neta aricapik ka ici miciniritci anihi ickweca. “Ki 
otapiniskenew e tca itatc: «Talitha koum!» Wi itemakan anihe: 
«Ickwecic, kit ititin, onicka!» 


??Tecikotc ki pasiko anahwe ickwecic, e tca pimotetc. Mitato 
acitc nicwo tato piponesipan. Aniki ka wapatakik aniheriw ki 
micta kice mamiskateritamok. **Aric Cecoc ki itew aka kitci 
witamakaniwonik. Minawatc ki itew: «Mirakw mitcimiriw ke 
mitcik.» 


z 5.35 Mia itemakan: anihi ka nikaniwiritci cota aiamihe mikiwamik omikiwamirik 

Jairus otanisa kirika anahweriw ka mitatikoritci 


Nazareth iriniwok aka e tapwerimatcik Cecoca 
(Natawapata kaie Matt 13.53-58; Luc 4.16-30) 


6 !' Minawatc ki matcaw Cecoc nta ka tacikespan. Nete tca icaw 
otenak ka ki otci matcekitc. Owitcewakana iti witcewikopan. 
2Aci ka arwepiw kicikarik ki nta kiskinohamakew cota aiamihe 
mikiwamik. Mitcetinaniwonipan neta. Aniki ka tacikewaspan ki 
micta mamiskasitowewok. Itepanak: «Tante ka otinak aniheriw 
ka aitetc? Awiriw ka ki mirikotc aniheriw omiro omitoneritcikan 
acitc kitci micta mata kackitatc! *Namaiew a ni anahwe manike 
iriniw, Maris okosa? Namaiew a ni kaie octesiwawa Cak kaie 
Joses, Jude kirika Simo? Namaiew a ni wir kotakihi ocima ka 
ickweciwiritci ka tacikeritci ota kotenaminak?» Ekoni tca wetci 
aka ki otci wi tapwerimatcik Cecoca. 


^Aci itikowok: «Awik ka tipatcimotc Kice Manitowa otci, 
kaskina wiec kicterimakaniwiw, tepirak nama otenak ka ki otci 
matcekitc, kaie otcirowemakana nama kicterimiko.» 


sNama ki mata kackitaw Cecoc neta otenak, tepirak ki 
icitcitcerictowew atita ka akosiritci e kikehatc. 9»Ki 
mamiskateritam aka e asperimototakotc iriniwa neta otenamik. 


a 6.3 Marie 

Manike iriniw 


Nanicw e iciticohwatc owitcewakana Cecoc 
kitci tipatcimoritci 
(Natawapata kaie Matt 10.5-15; Luc 9.1-6) 


s» Minawatc nete otenaskak ki pa icaw Cecoc e kiskinohamaketc. 
7Ki wicamew e mitato acitc niciritci owitcewakana. Nanicw 
e taciritci ki iciticohwew kitci pa aitotiskeritci ke itetc, kirika ki 
mamirew tiperitamowiniw kitci ki orowiticohwaritci matci 
awihawiciriw. 8Kaie minawatc ki itew ohweriw: «Akawir kekocic 
matcewotakw matcaiekwe, matci tepirak oskahon. Akawir 
matceworakw pakwecikan, kaie mackomotai akawir matcewo- 
takw. Nama kaie ki ka pitahenawaw coria kitaripociwak. *Ki ka 
piskenawaw kimaskisiniwaw. Akawir aric matcewotakw kotak 
kipapakiwaniwaw, tepirak anihe ka apatcitaiekw.» 


'oKjapatc itikowok Cecoca: «Takociniekwe otenak, wicami- 
koiekwe mikiwamik kitci nipaiekw, ekota nta peikonok ke ici 
tacikeiekw, nac minawatc kitci matcaiekw. ''Kecpin aric aka ici 
mireritakawe iriniwok otenamiwak kitci tacikeiekw, kekotc ma 
wiec aka ici pamitakoiekwe, ki ka orowinawaw neta otenamiwak. 
Ki ka powiparitanawaw kimaskisiniwaw e mirikosiwok, kitci 
kiskeritakik kecko kekociciriw kitci otitikotcik, aka e mireritci- 
katerik e aitotisketcik.» 

Ani apitc pitoc icipokwatepan mikiwam. Ki takwaw. 


i2Aci matcawok, neta e icatcik ka ki ici iciticohwakaniwitcik 
e nta witamowatcik iriniwa kitci kweskatisiritci. 3 Micta mitcet 
matci awihawica ki orowiticohwewok kaie mitcet ka akosiritci ki 
kikehewok, pimiteriw e apatcitatcik. 


Capatis ka nipahakaniwitc 
(Natawapata kaie Matt 14.1-12; Luc 9.7-9) 


14Acj Okimaw Hérode ki petakew kaskina e aitotamiritci Cecoca. 
Aci meka kaskina wiec petakaniwonikopan. Atita iriniwok 
itewakopan: «Capatis na ka ki apitcipatc! Ekoni wetci takonik 
aniheriw tiperitamowiniw Cecoc kitci mata kackitatc!» 


i5Kotakihik itewakopan: «Eli na!»^ 


Kotakihik kiapatc itepanak: «Enko anaha ka nikan tipatcimotc 
Kice Manito otci, mitowi aniki kotakihik weckatc ka ki pe tatcik!» 


16Ka petak Herode aniheriw e iteritci, aci itew: «Capatis na ka ki 
iteiapan kitci kickikwekohakaniwitc, ki aric apitcipaw.» 171$Tapwe 
sani ki itekopan anahwe Hérode kitci makonakaniwiritci Capatisa, 
kitci takopitakaniwiritci, minawatc tca kitci kipohwakaniwiritci. 
Wetci ki totamokopanen aniheriw Hérode, osam kitci mirerita- 
mihatc otiskwema, Hérodiade ka icinikasoritci. Anahwe iskwew, 
enkweriw ka ki okomirispan Pirip, Hérode octesa. Peikon ki 
nipowiwok anahwe Hérode kirika Hérodiade. Mocak meka ki 


b 6.15 Élie 

Capatis 


itikopan anahwe Hérode Capatisa: «Nama actew kitci otapinimatc 
kictes okoma.» !*Mictahi tca cikerimekopan anahwe Hériodiade 
anihi Capatisa. Wi itekopan kitci nipahakaniwiritci, nama aric ki 
totamopan, osam anihi Hérode aka e ki otci naheritamiritci. 

22 Anahwe Hérode koctepan Capatisa e kiskeritakipan icikowisk 

e itatisiritci kaie e kitcitwawisiritci. Nanakatcihepan tca. E nato- 
towaspan e kakeskweritci, wanimikokopan ko anahwe okimaw. 
Mireritamokopan aric peikon e natotowatc. 


21Aci peikwaw e kicikarik, mia ka tipickak Hérode, ki otcitci- 
pariniw anihi otiskwema wiec kitci totamiritci. Mekwata Hérode 
ki ocitapan kitci makocaniwonik otirinima otci: anahweriw ka 
witcihikotc ko e tiperitak, acitc anahweriw ka tiperimaritci 
cimakaniciriw, acitc kotakihi iriniwa ka kicteritakosiritci neta 
Galilée askik. ?Mekwata e makocaniwonik, aci pe pitakeriw 
Hérodiade otanisa neta e ici cipewatikarik. Ki nimiw anahwe 
ickwecic. Ki micta mireritamihew Héroda kirika kotakihi ka ki 
wicamakaniwiritci. Aci itiko okimawa anahwe ickwecic: 
«Kaskina ke ici nataweritamowiin ki ka miritin.» 


?3Kirika itew e nespi tapwetc: «Tapwe ki ka miritin ke ici 
nataweritaman, misawatc apita ka ici tiperitaman, 
natawerltamowiine.» 


24Ekoni e ici orowitc anahwe ickwecic e tca itatc okawiwa: 
«Kekwan ke ici nataweritamowak?» 

Aci itiko: «Capatis octikwan.» 


?5sEkoni minawatc ka ici nta pitakepatatc anahwe ickwecic, e tca 
nta witamowatc okimawa ka ici nataweritak: «Capatis octikwan ni 
nataweritamwan tecikotc kitci pe miriin, orakanik tca kitci 
acterik.» 


26 Micta kackeritam anahwe okimaw. Nama aric ki nakanamo- 
wew ani e ici nataweritamakotc, osam e ki nespi tapwetc 
e petakotc anihi ka ki wicamatc. ?7Tecikotc ki iciticohwew peikw 
ocimakanicima kitci petaritci Capatisa octikwaniriw. Ki icaw 
anahwe cimakanic neta kipohotowokamokok e tca kickikwekohatc 
Capatisa. ?sMinawatc ki iciwotamowew anihi ickweca Capatisa 
octikwaniriw, orakanik e ki actatc, e miratc. Anahwe tca ickwecic 
ki mirew anihi okawiwa. Ka petaketcik Capatis owitcewakana ka 
ki isparinik, ki pe natcipatawok owiawiriw e nta nahikakik 
mitikowocik. 


Niaranwaw kice mitato mitina iriniwa (5000) 
e acamatc Cecoc 
(Natawapata kaie Matt 14.13-21; Luc 9.10-17; Jean 6.1-14) 


39 Aci ki pe kiweriwa Cecoc otarotakana,' e pe natawapamikotc 
neta ka ici taciketc. Witamako kaskina ka ki ici aitotamiritci kaie 
ka ki ici kiskinohamakeritci. $* Mekwata micta mitcetipanak 
iriniwok. Atita pe takocinopanak, atita matcapanak. Nama tca 
ickwa aikewok Cecoc kirika owitcewakana kitci ki mitcisotcik. 
Ekoni wetci itatc: «Petcimotekw, ki ka nantowapatenano wiec 
ke ki ici arwepiekw.» ?2Ekoni tca e ici positcik micta tcimanik, 
wircikewaw e nta nantowapatakik ke ici arwepitcik. 


33 Aric mitcet iriniwok ki wapamewok e matcehoritci, e nisito- 
winowatcik. Kaskina wiec otenaskak otcipatawok, wirctamiwaw 
e takocikik e motci motetcik neta ka ici icawaspan Cecoc kirika 
owitcewakana. ?*Ka kapatc Cecoc tcimanik, aci wapamew e micta 
mitcetinaniwonik. Ki micta kitimakerimew anahweriw iriniwa, osam 
kekat mia e iterimatc mia maritcenicak aka e tatcik ka nanakatcihi- 
kotcik. Ekoni e ici iti kiskinohamowatc mitcet kekociciriw. ?5Aci 
akwaskowariw ka pe natawapamikotc owitcewakana e tca itikotc: 
«Aci iti otakocin ota ka ici tacikeikw. Nama takon kekwan ota. 
38 Matceticohwik aniki iriniwok kitci icatcik kitikan askik kaie 
otenacik pecotcik ka takoki, mitcimiriw kitci ki natcipatatcik.» 


c 6.30 Kekotc: onapotema 

37 Aci itikowok Cecoca: «Kirawaw tipirawe nta acamakw.» 


Aci kokwetcimewok: «Ki nataweriten a ninan kitci nta otapina- 
kitc pakwecikan, nicwaw mitato mitina (200) coriawapiskw tca 
kitci tcakinamak kitci ki mitcisotcik?»4 


38Aci itikowok Cecoca: «Tan e tacitcik kipakwecikanimiwaw? 
Kotci nta kiskeritamokw.» 


Ka ickwa nta kiskeritakik, aci itewok Cecoca: «Niaraniwok 
pakwecikanak, kaie niciwok namesak.» 


3» Minawatc itew Cecoc owitcewakana papikan kitci apiharitci 
iriniwa ka tacikerispana neta mackocik. #Atita niarano mitina (50) 
tacipanak, atita kaie mitato mitina (100). * Minawatc Cecoc ki 
otapinew anihi niaran pakwecikana acitc nicw namesa. Ki itapiw 
icpimik. Mikwetc ki itew Kice Manitowa. Ki pakwepitew pakweci- 
kana. Ki mamirew owitcewakana kitci mamiraritci anahweriw 
iriniwa. Peikon kaie ka ki totowatc namesa. Kaskina kiapatc ki 
papakitinakaniwiriwa. *?Kaskina nta e tacitcik ki mitcisowok. Ki 
miro tipipariwok. *Aniki Cecoc owitcewakana ki mawotcitawok ka 
ki ickonikaterik mitcimiriw. Mitato acitc nicw ki mockinetawok 
pakitenakaniw.* ^Aniki iriniwok ka ki mowatcik pakwecikana, 
niaranwaw kice mitato mitina (5000) ki taciwakopan. 


Okitc nipik sakihikanik e pimotetc Cecoc 
(Natawapata kaie Matt 14.22-33; Jean 6.15-21) 


^Minawatc Cecoc ki itew kaskina owitcewakana kitci posiritci 
tcimanik, wirctamiwaw kitci acohakik sakihikaniw epwamoci wir, 
nta tca itekera Bethsaida otenak kitci ici acohakik, wir tca apitc 
Cecoc kitci itatc anihi micta mitcet iriniwa ka ki acamakaniwiritci 
kitci kiweritci. #Ka ickwa nakatikotcik kaskina anihi iriniwa, ki 
matcaw Cecoc, matinacik e nta aiamihatc. *'Tepiskarik kiapatc 
tetawakamik sakihikanik nokoniw otcimaniwaw owitcewakana. 
Wircike tca Cecoc tacikew rarewak. *sAci wapamew mictahi 
e arimikeritci kitci ki mickaritci, osam e nakahacinik e rotinik. 
Minawatc epwamoci pe wapanik, kiapatc e tipiskarik, iti natawa- 
pamew owitcewakana, okitc nipik e pimotetc. Aci kaie kekat iti 
wimackowew. 


Aric ka wapamatcik e pimoteritci okitc nipik, ki iteritamok 
e amotisotcik. Ki micta nanotakosiwok. *»Kaskina meka e tacitcik 


d 6.37 Ani apitc tepirak peikowapiskw kanewikopan iriniw tato kickwa ka otamirotc. 
e 6.43 Kekotc: mackoci orakaniw, otapi orakan 


Mark Omasinahikan 6, 7 3l 


wapamepanak. Ki micta sekisiwok. Tecikotc aric aimihew Cecoc, 
e itatc, «Sokitehekw! Nin ni! Akawir sekisikw!» 


si Minawatc ki witci posimew owitcewakana. Ekoni ka actero- 
werik. Ki micta kice mamiskateritamok. 5»Nama meka apitc moci 
ki otci nisitotamok ka ki mata kackitaritci Cecoca, anahweriw 
pakwecikana ka ki micta mitcetiharitci. Nama meka kackitawok 
kitci kanaweritakik omitoneritcikaniwak. 


Cecoc e kikehatc ka akosiritci Génésareth askik itekera 
(Natawapata kaie Matt 14.34-36) 


ss Sakihikaniw e ki acohakik Cecoc kirika owitcewakana, aci 
e macakatcik, seskipitamok otcimaniwaw neta Génésareth askik 
itekera. 5*Kotc ka ickwa kapatcik tcimanik, mitcet iriniwok ki 
nisitowinowewok Cecoca. 5Kaskina wiec otaskiwak aispatawok 
e nta natcipahatcik otakosikaniwawa, e tetaskonatcik, e tca ici- 
wotowatcik Cecoca kotc wiec e ici petaketcik nte e ici tacikeritci. 
seKaskina wiec ka iti icatc Cecoc otenacik, otenaskak, kaie kitikan 
askik, mitcet iriniwok pe nta arewok ka akosiritci nta ko ka ici 
mawotcihitonaniwonik, e tca pakoserimatcik Cecoca kitci pakitina- 
miritci kirike nitek okapotowanik kitci takinamiritci anahweriw 
otakosikaniwawa. Kaskina tca ka ki takinatcik ki kikewok. 


Iriniwok ka ki ici kiskinohamakotcik okice omocomiwawa 
(Natawapata kaie Matt 15.1-9) 


7 ! Pharisien iriniwok kirika atita ka kiskinohamaketcik 

cota aiamihe irakonikewiniw ki mawotcihitowok waska 
Cecoca e ici apiritci. Jérusalem otenak ki ototewakopan. 2Aci 
witamok e ki nanakatcitatcik ohweriw, atita Cecoca owitcewa- 
kaniw e mitcisoritci aka wirowatc e ki otci kasitcitceritci 
wewerita, kotc e itacterik cota aiamihe irakonikewinik kitci 
totcikaterik. Iterimewok, ometcitciriwa cota aiamihewinik itekera. 


?Tapwe meka ekoni e itotisketcik aniki Pharisien iriniwok kaie 
kaskina kotakihik cota iriniwok. Sapitamok ka ki ici kiskinohama- 
kotcik okice omocomiwawa: Nama mitcisowok patoc wewerita 
e kasitcitcetcik. *Kaie nte e ototetcik ka ki ici atawaniwonik, nama 
mitcisowok patoc wewerita e kasitcitcetcik. Mitcet kotakeriw 
nosanetawakopan weckatc ka ki pe totcikaterik, mitowiriw ohweriw: 
wewerita kitci totcikatek e kisisipatakaniwoki minikwakana, micta 
opotaia, askikok ka piwapiskowitcik acitc nipakanatikwa./ 


f 7.4 Ekota nta ka ici mackocikik e mitcisotcik. 

E kasitcitcaniwok, kotc e itactek 
cota aiamihe irakonikewinik kitci totcikatek 
sAniki Pharisien iriniwok kirika ka kiskinohamaketcik cota 
aiamihe irakonikewiniw kokwetcimewok Cecoca: «Kekwariw 
wetci aka sapitakik kiwitcewakanak aniheriw kiskinohamake- 
winiw ka ki pe totakik weckatc kikice kimocominapanak? 
Kekwariw wetci mitcisowaketcik otcitciwaw, e ometcitcitcetcik 
cota aiamihe irakonikewinik itekera?» 


SAci itikowok Cecoca: «Tapwekopan Ésaie, anahwe weckatc ka 
ki nikan tipatcimotc Kice Manitowa otci, e arimomitakopanen 
kirawaw ka miro iriniwikasoiekw, e ki masinahak: 

‘Ki itew Kice Manito, 
ni kicterimikok iriniwok e ititakositcik e arimwetcik, 
aric otehiwak nama ni kicterimikok. 
7 Nama wiec irapataniw e nipiskoctowitcik. 
Aniheriw meka ka ici kiskinohamaketcik iriniwok 
wirawaw itekasowok, «Kice Manito ni okiskinohamakewin».' » 
Ésaie 29.13 

8Aci kiapatc itew Cecoc: «Ki pakiteritamwanawaw Kice Manito 
otirakonikewin, tepirak e wi nosanetaiekw aniheriw iriniwok ka 
iteritakik kitci ici kicteritcikaterik e pimatisinaniwonik.» 


?Minawatc kiapatc itew: «Kit iteritenawaw mirwacin ka 
totamekw e wepinamekw Kice Manito otirakonikewin, kirawaw 
tca ka ici kicteritamekw kitci ici matisinaniwok kitci apatcitaiekw. 

'0Moise ki itew: 
'Kicterimi kotawi kaie kikawi.' 
Exode 20.12; Deutéronome 5.16 
Kaie ohweriw: 
'Anahwe ka marerimatc otawiwa kekotc okawiwa, 
acteriw kitci nipahakaniwitc.' 
Exode 21.17 
! Aric kirawaw ki kiskinohamakanawaw aka arimatc kitci witci- 
hatc awik onikihikwa e kitimakisiritci, kecpin e itatc, 'Nama ki ka 
ki witcihitinawaw. Aci meka nit ickwa nespi tapwan kitci aiamihe 
pakitinikeian Kice Manito otci, anihe ke ki miritakokipan.' 
?Iteritamotake, “Nama aci arimatc ni ka witcihawok notawi kaie 
nikawi.' Ki pakitinawaw kitci tapweritak aniheriw. Ani 
e totamekw, ki pikotawanawaw Kice Manito otitewin, ani 
e ici kiskinohamakeiekw. Nipara kotak kekocic ki totenawaw 
mitowi anihe kitci ki otci onicinikik iriniwok.» 


Anihe ke ki ometcickakoikw kitcitcakocinak itekera 
(Natawapata kaie Matt 15.10-20) 


'^^Minawatc Cecoc ki wicamew iriniwa nte e micta mitcetiritci, 
e tca itatc: «Kaskina natotacikw ohwe ke iteian, kitci miro nisito- 
tamekw: Nama ometcickako otcitcakocik iriniw tepirak e ki 
mitcik kekociciriw.s Tepirak otehik ka orowiparinik, enkweriw ka 
ometcickakotc.^ PsWewerita natotamokw ohwe, kirawaw ka 
kackitaiekw kitci nisitotamekw. | pi 


7 Ka ickwa nakatatc Cecoc nta iriniwa, ki pitakew mikiwamik. Ki 
pe natawapamiko owitcewakana e kokwetcimikotc aniheriw ka wi 
itespan. !8Aci itew: «Kaie kirawaw a, nama ki kackitanawaw kitci 
nisitotamekw? Nama a ni ki nisitotenawaw, awik e mitcik 
kekociciriw, nama ometcickako aniheriw, otcitcakocik itekeraJ 
'*Nama meka otehik pitakepariniw, aric omisitak, minawatc tca pe 
orowipariniw.» Aniheriw ka itetc Cecoc, witamopan matci kaskina 
mitcimiriw kitci ki mitcinaniwonik.* 

?:Kiapatc ki itew: «Aniheriw ka orowiparinik e maratanik iriniw 
otehik, enkweriw ka ometcickakotc otcitcakocik itekera.^ ?10tehik 


g 7.15 Wi itemakanotake: Nama iterimiko Kice Manitowa «ometciw» aniheriw otci. 

h 7.15,20 Kekotc: enkweriw ka otci iterimikotc Kice Manitowa «ometciw» 

i 7.16 Mia itemakan: «Wewerita natotamokw, kecpin takonokwen kitokawaw.» 

j 7.18 Kekotc: namaieriw aniheriw ka otci iterimikotc Kice Manitoa «ometciw» 

k 7.19 Itasinateriw meka otaiamihe irakonikewiniwak cota iriniwok aka kitci mitcikik atita 
mitcimiriw. 

meka, ekota e otciparinik e matci iteritak. Ekota tca minawatc 

e otciparinik e matci matisitc, kaie e kimotitc, e manohotc, 

2e pacikwatisitc,! kaie e nataweritak kitci tatak e ici tatamiritci 
owitc iriniwa. Ekota kaie ka otciparinik awik e matcitwatc, 

e wecimiwetc, e matceritikositc, e asawokeritak, e mareritciketc, 
e sasekatc, kaie e kiwockweritak. 23Kaskina anihi matci kekocica, 
otehik orowipariniw iriniw. Ekota tca wetci ometcickakotc 
otcitcakocik itekera.»" 


Cecoc e tapwerimikotc iskwewa kotak askik e otciritci 
(Natawapata kaie Matt 15.21-28) 


24 Aci neta matcaw Cecoc, nete itekera e icatc pecotcik otenariw 
ka ici takonik, Tyr ka icinikaterik. Peikw mikiwamik ki pitakew. 
Ki nataweritam aka kitci kiskeritakonik e taciketc neta, peikon 
aric ki petakaniwoniw. 


235Tapan nta peikw iskwew, otanisa e ki pitcickakoritci matci 
awihawiciriw. Ki petakew e arimomakaniwiritci Cecoca. Ki tca 
natawapamew e nipiskoparictowatc. ?*Kotak askik ki otcikopan 
anahwe iskwew, Phénicie askik, Syrie askik itekera. Aci ki pako- 
serimew Cecoca kitci orowiticohwaritci anihi matci awihawiriw, 
otanisa ka ki pitcickakoritci. ? Aci itew Cecoc: «Pakitinakw awacak 
wirctamiwaw kitci mitcisotcik kitci tipiparitcik. Nama meka 
mirwaciniw e maskamakaniwitcik omitcimimiwaw, atimwa tca 
kitci iciwepinamowakaniwiritci.»" 


28 Aci itiko anihi iskwewa: «Tapwe, Okimaw, aric wawatc atimok 
kaie wirawaw mitciwok cipa mitcisowakanik mitcimiriw, awaca 
ka ki kitickinamiritci.» 


29 Aci itiko Cecoca: «Ekoni ici kiwe. Osam ani e ki ici naskamoin, 
aci ickwa orowiriw matci awihawica kitanisik.» 


seEkoni ka ici kiwetc omikiwamik. Ki tca wapamew onitcanica 
e miciniritci nipakanatikok. Aci tapwe ki ickwa orowiripan anihi 
matci awihawica. 


Iriniw ka kipitetc kaie aka e arimwetc e kikehakaniwitc 


31Aci matcaw Cecoc nta Tyr otenak. Nte ki icaw Sidon otenak. 
Minawatc nte ki ici pe kiwew Galilée sakihikanik, e capotoweckak 


17.22 Wi itemakan anihe: e wecimatc okoma kekotc ma onapema 

m 7.23 Kekotc: ka otci iterimikotc Kice Manitowa «ometciw» 

n 7.27 Arimotamotake ota Cecoc e ki mirakaniwitc wirctamiwaw cota iriniwa kitci 
witcihatc. 

aniheriw askiriw, Mitato Otenaw ka icinikaterik. ??Ki pe iciwoto- 
wakaniwiw peikw iriniwa ka kipiteritci aka kaie tapwe e nitawe- 
ritci. Ki tca itakaniwiw Cecoc kitci icitcitcerictowatc kitci kikeritci. 
33 Aci iciworew Cecoc anihi iriniwa, wircikewaw kitci taciketcik. 

Ki icitcitcectaw otokarik. Minawatc ki takitotowew osikowinapo 
oterinirik. »Minawatc ki icpapiw wakwek e racitamotc kirika 

e itatc anihi iriniwa: «Effta.» (Aniheriw ka itetc, wi itemakaniw 
araméen arimwewinik: Cena.) 


35Tecikotc ki iti miro petam anahwe iriniw kaie wewerita ki iti 
kackitaw e arimwetc. Aci miro nisitotakosiw. 3€Ki itikowok Cecoca 
aniki iriniwok nta ka tacikewaspan aka kitci pamatisoketcik. 
Aric kirawe e otcinehokotcik, kirawe kiapatc pamatisokewok. 
37Micta kice mamiskateritamok. Itewok: «Kaskina ka aitotak, 
kaskina micta mirwaciniw! Wawatc totam kitci petamiritci ka 
kipiteritci kaie aka ka kackitaritci ka arimweritci kitci miro 
nisitotakosiritci!» 


Newaw kice mitato mitina (4000) iriniwa e acamatc Cecoc 
(Natawapata kaie Matt 15.32-39) 


gQ ! Ani apitc kiapatc micta mitcet iriniwok ki mawotcihitowok 
neta ka ici kiskinohamakespan Cecoc. Nac nama otci takoniw 
ke mitcikik aniki iriniwok. Aci Cecoc wicamew owitcewakana 

e itatc: 2«Ni kitimakerimawok aniki iriniwok. Aci meka nicto 
kickwa esko pe tacikemitcik ota. Nama tca aci takoniw ke 
mitcikik. *Kecpin kiweticohwake aka e mitcisotcik, kata iti 
pakicinok meskanak e kiwetcik. Warawik meka ki pe ototewok.» 


4Itiko anahweriw owitcewakana: «Tante tca ke ki otinamak 
mitcim kitci acamakitcik ni e tacitcik iriniwok, aka tca e takok 
ota kekocic?» 


sKokwetcimew Cecoc e itatc: «Tan e tacitcik kipakwecikanimi- 
wawok?»o 


«Nicowaso (7) taciwok,» itewok. 


$Aci Cecoc itew anihi iriniwa e micta mitcetiritci kitci aipiritci 
motcik. Minawatc ki otapinew anahweriw e nicowatciritci pakwe- 
cikana. Mikwetc ki itew Kice Manitowa. Ki pakwepitew. Ki mirew 
owitcewakana kitci mamiraritci kaskina anihi iriniwa. Ki tca 
papakitineriwa. "Atita namesa kirika taripana. Mikwetc ki itew 
kiapatc Kice Manitowa, kirika ki itew owitcewakana kitci 


o 8.5 Kekotc: tcipaw 

papakitinaritci. STato nta e tacitcik ki mitcisowok aniki iriniwok, 
kaie ki miro tipipariwok. Ka ickwa mitcisonaniwonik, Cecoc 
owitcewakana ki mawotcitawok kiapatc nicowaso pakitenakaniw» 
e mockinerik mitcimiriw e ickoparinik. *Aniki iriniwok ka ki 
mitcisotcik, wiec newaw kice mitato mitina (4000) taciwakopan. 
Minawatc Cecoc ki itew anahweriw iriniwa kitci kiweritci. 10Ki 
posiw tcimanik kirika owitcewakana, nete e icatcik Dalmanoutha 
askik itekera.« 


Pharisien iriniwok e nataweritamowatcik Cecoca 
kitci mata kackitaritci 
(Natawapata kaie Matt 16.1-4) 


1 Minawatc Pharisien iriniwok ki pe takocinok. Ekoni e iti 
aimihitotcik kirika Cecoca. Wi paciworewakopan Cecoca arotc 
kitci iteritci, kitci ki tca takonik ke ki otci itactahorakaniwiritci." 
Ekoni tca e ici nataweritamowatcik kitci mata kackitaritci, kitci 
tca wapatahikotcik e apitc ma tapwe Kice Manitowa ki miriko- 
kwen aniheriw e ici kackitatc. '?Ki micta iskotamo Cecoc e itetc: 
«Kekwariw wetci micta nataweritakik anotc iriniwok kitci mata 
kackitaniwonik? Tapwe ohwe ka ititakok, nama kata 
mirakaniwiwok kitci wapatakik aniheriw.» 


i3Minawatc ki nakatew anahweriw iriniwa. Ki posiw tcimanik 
e acohak, akam sakihikanik e icatc. 


Ociwockitcitcikaniwaw Pharisien iriniwok kirika Herode 
(Natawapata kaie Matt 16.5-12) 


14Ki onikepanak aniki Cecoc owitcewakana kitci matcewotatcik 
mitcimiriw otcimaniwak. Tepirak peikociriw pakwecikana. !'5Aci 
itikowok Cecoca: «Aiekwamisikw! Nanakatcihitisokw aka kitci 
apatcihimekw ociwockitcitcikaniwaw Pharisien iriniwok, kaie 
okimaw Hérode anihi!» 


16Aititowok Cecoc owitcewakana: «Pot wetci aitete aniheriw, 
osam aka e opakwecikanimiikw.» 


17TKiskerimew Cecoc ani e aiteritamiritci. Aci kokwetcimew: 
«Kekwan wetci iteiekw ‘osam aka e opakwecikanimiikw'? Nama 
ani moci ki nisitotenawaw? Nama a ni ki kackitanawaw kitci 


p 8.8 Kekotc: mackoci orakaniw, otapi orakaniw 

q 8.10 Nama kiskeritakon tante mia e ici takok anihe aski. 

r 8.11 Kata takoniw meka kitci itactahorakaniwitc, kecpin pitoc itete kirika cota aiamihe 
irakonikewiniw. 

mamitoneritamekw? '*Takon kickicikowaw. Nama a tca 

ki wapatenawaw? Takon kaie kitokawaw. Peikon a nama ki 
petenawaw? Aci kotce kit ickwa onikanawaw, 1*ka pakwepitakik 
niaran pakwecikanak, aniki otci iriniwok niaranaw kice mitato 
mitina (5000) ka ki tacitcik, tan tato ka ki mawotcitaiekw 
pakitenakan: e mockinek nta mitcim e ki ickoparik?» 


«Mitato acitc nicw,» itiko owitcewakana. 


?«Minawatc aniki nicowaso (7) pakwecikana ka pakwepitakik, 
aniki otci iriniwok newaw kice mitato mitina (4000) ka ki tacitcik, 
tan tato ka ki mawotcitaiekw pakitenakan e mockinek nta mitcim 
e ki ickoparik?» 


«Nicowaso,» itiko owitcewakana. 


?! Aci minawatc itikowok Cecoca: «Nama a tca kiapatc ki 
nisitotenawaw anihe ka aiarimotamapan?» 


Bethsaida otenacik e kikehakaniwitc iriniw aka ka wapitc 


22 Aci takocinok Bethsaida otenacik. Iciwotowakaniwiw neta 
Cecoc iriniwa aka ka wapiritci, e tca pakoserimikotc tepirak kitci 
takinatc kitci kikehatc. ?3Aci otapineskenew Cecoc anihi aka ka 
wapiritci. Nte tca iciworew nakewar otenacik. Minawatc ki 
actamowew osikowinapo*: ockicikorik anihi iriniwa. Ki 
icitcitcerictowew e tca kokwetcimatc: «Ki wapaten a kekocic?» 


^[tapiw anahwe aka ka wapitc e tca itetc: «Ni wapamawok 
iriniwok kekat mitowi mictikok e aicinakositcik, aric pamotewok 
ni.» 


?sKjapatc icitcitcerictowew Cecoc anihi iriniwa ockicikorik. 
Tipickotc nikanik itapiriw. Ekoni e kikeritci. Aci kaskina micta 
miro wapatamiriw. ?eKiweticohwew tca Cecoc omikiwamirik e tca 
itatc: «Akawir ica neta otenacik.» 


Pien e witak tan e iterimatc Cecoca 
(Natawapata kaie Matt 16.13-20; Luc 9.18-21) 


7 Minawatc ki matcawok Cecoc kirika owitcewakana, neta 
e icatcik otenaciskarik, pecotcik ka ici takonik aniheriw otenariw 
Césarée de Philippe ka icinikaterik. Mekwata e pimotetcik, aci 
kokwetcimew Cecoc: «Tan e itetcik iriniwok e arimomitcik?» 


s 8.19 Kekotc: mackoci orakan, otapi orakan 
t 8.23 Kekotc: otiskowinapo 

?8]tiko owitcewakana: «Atita itewok, *Capatis anahwa.' 
Kotakihik, “Eli.” Kotakihik kiapatc itewok, 'Peikw weckatc ka nikan 
tipatcimospan.' > 


?:«Aric kirawaw,» itikowok Cecoca: «Tan e iteiekw e arimomiekw?» 
Pien itew: «Kir, Kice Manito ka ki itespan kitci pe iciticohwatc!» 


30ACj itew Cecoc anahweriw owitcewakana aka awiriw kitci 
arimotamowaritci. 


E witak Cecoc ke iciwepasitc 
(Natawapata kaie Matt 16.21-28; Luc 9.22-27) 


31Minawatc Cecoc iti kiskinohamowew owitcewakana, e itatc: 
«Actew Iriniw Okosa" kitci micta nekatcitatc. Cota aiamihe 
okimawokv' acitc aniki ka tiperimatcik cota mekotewokorewa kaie 
ka kiskinohamaketcik cota aiamihe irakonikewiniw, kaskina kata 
wepakonewok. Kata nipahakaniwiw. Minawatc ickwa nicto 
kickokarike kata apitcipaw.» 


3?Wewerita ki witamowew aniheriw kitci miro nisitotamiritci. 
Aci tipan ki iciworiko Piena, wircikewaw kitci arimwetcik. 
Kaketin ki aimihiko Cecoc aniheriw e ki itetc. 33Aric kiwekapo- 
wiw Cecoc e kanawapamatc anihi kotakihi owitcewakana, e itatc 
anihi Piena, kaketin e aimihatc: «Matca, matca, Satan,» itew 
Cecoc, «Nama mia Kice Manito kit iteriten, aric tepirak mia 
iriniwok!» 


34Minawatc Cecoc ki wicamew anihi iriniwa e mitcetiritci kirika 
owitcewakana kitci pe natotakotc, e itatc: «Kecpin awik wi 
nosanehwite, kata ponitaw e mamitonerimitisotc. Acteriw kitci 
miworatc otcipaiatikoma kaie kitci nosanehwitc. 3Anahwe meka 
tepirak ka wi kanaweritak ota askik opimatisiwin, kata onitaw. 
Aric anahwe ke pakitinak opimatisiwin nin e nosanehwitc, kirika 
miro tipatcimowiniw otci, nespitc kata kanaweritam. *eCeckwat 
awik kata tatamopan kaskina kekociciriw ota askik, kecpin wir 
tipirawe onicimitisote. ?"Kecpin awik onitate opimatisiwin," 
takoniw a kekociciriw ke ki meckotc miriwetc, kitci ki pe kiwe 
mirakaniwitc aniheriw opimatisiwin?v Nama! 3$Anotc nama orina 
wi nosanehwakaniwiw Kice Manito. Matci itatisiwin wi nosane- 
takaniwon. Kecpin awik akatcihite nin kirika nititewiniw, kata 


u 8.31 Arimomitiso ota Cecoc. 
y 8.31 Ka nikaniwitcik cota aiamihewinik itekera 
w 8.37 Kekotc: otcitcakoca 

akatcihiko kaie wir Iriniw Okosa* minawatc pe takociniritena 

Otawiriw okicteritakosiwinirik, Kice Manito otacerima kitci pe 

witcewikoritci.» 

9 !«Tapwe ohwe ka witamatakok, atita nta e taciekw nama 
tecikotc kata nipowok, patoc ickwa wapatakawe Kice Manito 

Okimawiniw e takociparinik e micta mackowisimakanik.» 


Keskat pitoc e iti icinakositc Cecoc 
(Natawapata kaie Matt 17.1-13; Luc 9.28-36) 


?Minawatc nikotwaso kickwa e ickwa itetc aniheriw, aci matcaw 
Cecoc. Nicto owitcewakana ki wicamew, Pien, Cak kirika Jean. 
Nete ki icawok matinak e micta icpatinarik. Wircikewaw nete ki 
tacikewok. Kek pitoc iti icinakosiw Cecoc. ?Iti micta wapariw 
owikasima, mia kon. E apitc wasiterik, nama awik ota askik kata 
kackitapan ani kitci ki asitci wapekahak wikasiriw. *Kek wapa- 
mewok nicw iriniwa, Eli kirika Moise ka icinikasoritci," e taci 
aimihitotcik kirika Cecoca. »Aci itew anahwe Pien Cecoca: 
«Okimaw, mirwacin e tacikeikw ota kirano. Ni ka orekahenan 

Micta pitoc e iti icinakositc Cecoc 


x 8.38 Arimomitiso ota Cecoc. 
y 9.4 Weckatc ki pimatisiwakopan e nikan tipatcimowakopanen Kice Manito otci. 

nicto rakasimonikiwam, peikw kir otci, kotak tca Moise otci, 
minawatc anihe kotak Eli otci!» 


6Ekoni ka itetc Pien, aric nama tapwe kiskeritamopan aniheriw 
ka itetc. Sekisipanak meka kaskina e tacitcik. "Aci pe nokon osko. 
Tekaci ki karikowok. Kek petakon e otci arimwaniwok, e itwani- 
wok: «Enko ohwa nikosis e micta sakihak. Natotowakw!» 


8Aci itapiwok aniki Cecoc owitcewakana. Wapatamok aka aci 
e nokosiritci anahweriw Eli kirika Moise, aci tca neta e peikoka- 
powiritci Cecoca. 


?E iti nitcitciwetcik Cecoc kirika owitcewakana, aci itew: «Aka 
awik atisokakw anihe ka ki ici wapatamekw, patoc ickwa 
apitcipate Iriniw Okosa.»z 


!oNama tca ki otci pamatisokewok, aric kokwetcimitowakopan: 
«Tan wa itemakanik aniheriw ka itetc, kitci apitcipaniwonik?» 


11Minawatc kokwetcimewok Cecoca: «Kekwariw wetci itetcik 
aniki ka kiskinohamaketcik cota aiamihe irakonikewiniw wirctam 
anihi Eli kitci pe icaritci?» 


12a]tikowok Cecoca: «Tapwe wirata wirctam kata pe icaw Eli kitci 
pe nta wecitatc kaskina ka matciparinik, mia ocki kitci iterita- 
konik. !3Aci aric ki ickwa pe takocin anaha Eli. Mitcet iriniwok 
ki aitotowewok ka ki aiteritakik, kotc e itacterik Kice Manito 
Omasinahikanik. *??Ekoni peikon ke ici nekatcitatc Iriniw Okosa? 
kirika kata wepakonakaniwiw, kotc ka masinaterik Kice Manito 
Omasinahikanik.» 


Ockinikicica e kikehatc Cecoc, 
matci awihawiciriw e ki pitciteheckakoritci 
(Natawapata kaie Matt 17.14-21; Luc 9.37-43a) 


i4Tekocikik nete ka ici tacikeritci anihi kotakihi owitcewakana 
Cecoc, wapatamok e micta mitcetinaniwonik waska e ici tacike- 
ritci. Tawok kaie atita iriniwok ka kiskinohamaketcik cota aiamihe 
irakonikewiniw, e taci kikamitotcik kirika Cecoc owitcewakana. 
'5Kotc e wapamatcik Cecoca, micta kockopariwok. Mowinitewok 
e wi arimikowatcik. 16Aci Cecoc kokwetcimew owitcewakana: 
«Kekwan ka arimotamekw kirika aniki kiskinohamake iriniwok 
e kikamitoiekw?» 


z 9.9,12b Arimomitiso ota Cecoc. 

7Peikw neta otci arimwew iriniw taci e micta mitcetinaniwonik: 
«Okimaw, ni ki pe iciworaw nikosis kir otci, osam e ki pitcite- 
heckakotc matci awihawica. Nama tca ki arimwew. !?Tatwaw 
e macikakotc anihi matci awihawica, wepicimiko motcik e micta 
pictewotamotc. Kakiceapitecin acitc e micta tcitowaskositc, 
kaskina e itikititc. Ni ki tca nataweritamowawok kiwitcewakanak 
kitci orowiticohwatcik anihi matci awihawica, nama aric 
kackihewok.» 


1? Aci itikowok Cecoca: «Wesa kirawaw, aka ka asperimo- 
totowiekw! Tan irikik ke actek kitci witci tacikemitakok? Tan 
kaie irikik ke actek kitci witcihitakok? Pecowakw anahwe 
ockinikicic.» 


?'Ekoni e ici iciwotowakaniwitc Cecoc anihi ockinikicica. 
Anahwe matci awihawic, kotc e wapamatc Cecoca, ki micta 
aiatciparihew anihi ockinikicica. Ekoni e ici pakiciniritci motcik 
e kwekwetipiparihoritci. Micta pictewotamoriw. 2 Aci kokwe- 
tcimew Cecoc anihi otatamiriw ockinikicica: «Tan apitc esko 
aniheriw icinakositc?» 


Itew anahwe iriniw: «Kotc e iti awaciwitc. ??Mitcetwaw ki kotci 
nipahiko anihi matci awihawica, e matcicte wepinikotc kekotc 
e pakope wepinikotc. Kitimakerimicinan kirika witcihicinan, 
keckitawonen.» 


?3|tew Cecoc. «Kit icin, 'keckitawonen'. Kaskina meka kekoci- 
ciriw kackitaw anahwe ka tapwerimatc Kice Manitowa.»^ 


?Kek tepwew anahwe iriniw e tca itetc: «Ni tapweriten ni 
wirata. Witcihici aric, nit arimisin meka kitci tipi tapweritaman!» 


?sCecoc wapamew iriniwa e micta mitcetiritci e pe nta mipata- 
ritci. Ekoni e ici iti tepwatatc anihi matci awihawica e itatc: «Kir 
matci awihawic ka totaman kitci kipitaniwok kirika aka kitci 
arimwaniwok. Kit ititin kitci orowiin neta ockinikicicik. Akawir 
minawatc wiskat pitake neta!» 


?9Ekoni ka ici micta nanotakositc anahwe matci awihawic. 
Kaketin aiatciparihew anihi ockinikicica, e tca orowitc. Anahwe 
ockinikicic, mia e nipotc icinakosiw. Kaskina awik itew: «Nipo ni 
anahwe!» 27Aric ki otapiniskenew Cecoc anihi ockinikicica e tca 
witcihatc e pasikoritci. 


a 9.23 Kekotc: ka tapweritak 

28Ka ickwa pitaketcik mikiwamik Cecoc kirika owitcewakana, 
wircikewaw ka taciketcik, ki kokwetcimiko anahweriw 
owitcewakana: «Kekwan aka wetci ki orowiticohwakitc 
anahwe matci awihawic ka ki pitciteheckowatc anihi 
ockinikicica?» 


?9]tikowok Cecoca: «Tepirak pakoserimowin apatan kitci ki 
orowiticohwakaniwitc anahwe towi matci awihawic.» 


Kiapatc e witak Cecoc ke iciwepasitc 
(Natawapata kaie Matt 17.22-23; Luc 9.43b-45) 


3»Minawatc Cecoc kirika owitcewakana ki matcawok neta. Ki 
capitoweckamok Galilée askiriw. Nama mireritamopan Cecoc kitci 
kiskerimakaniwitcik tante e ici taciketcik, 330sam meka anahweriw 
owitcewakana wi kiskinohamowepan. Ki itew: «Iriniw Okosa? kata 
pakiterimakaniwiw kitci makonikotc iriniwa. Kata nipahiko. 
Minawatc ickwa nicto kickokarike kata apitcipaw.» 


32Nama aric ki otci nisitotamok aniheriw wa iteritci Cecoca, kaie 
ki kokwarisikeritamok kitci kokwetcimatcik. 


Awin ka mawotci kicteritakositc? 
(Natawapata kaie Matt 18.1-5; Luc 9.46-48) 


33Acj Capernaüm otenak ki takocinok. Ki pitakewok mikiwamik. 
Aci Cecoc kokwetcimew anahweriw owitcewakana: «Kekwan ni ka 
ki arimotamekw e kikamitoiekw mekwata ka pe moteikw?» 
34Nama aric kitowok, osam e ki kikatotcik, aniheriw e arimotakik 
awin neta e tacitcik ka mawotci kicteritakositc. *Ki apiw Cecoc. 
Wicamew anihi owitcewakana e mitato acitc niciritci kitci pe 
natotakotc e itatc: «Kecpin awik iteritake kitci nikanickatc, mia 
awik e otananickatc kata totam. Kata tca atoskectowew kaskina 
Owitc iriniwa.» 


3 Aci peikw awaca natcipahew e nanipowihatc nikanik e ici 
tacikeritci owitcewakana. Takonew anihi awaca e itatc iriniwa: 
37«Anahwe ka kicterimatc awaca mitowiriw ohweriw awaca ka 
witcikapowictowiritci, e kicterimatc anihi nin otci,* nin 
tipirawe ni kicterimikw. Kaie anahwe ka kicterimitc, nama ni 
nin tepirak ni kicterimikw. Kicterimew kaie anihi ka ki pe 
iciticohwitc.» 


b 9.31 Arimomitiso ota Cecoc. 
c 9.37 Kekotc: osam e sakihitc 

Awik aka e wi cakotcihitokw, ki witcewikono ni 
(Natawapata kaie Luc 9.49-50) 


38 Jean itew Cecoca: «Okimaw, ni ki wapamanan iriniw e orowi- 
ticohwatc matci awihawica irinik, kiticinikasowiniw e apatcitatc.4 
Ni ki itanan aka nte kitci totak, osam aka e witcewisk, mitowi 
ninan e witcewitak.» 


39Aci itiko Cecoca: «Akawir otcinehwakw. Nama meka awik 
kackitaw kitci mata kackitatc niticinikasowiniw e apatcitatc, 
minawatc tca kitci marerimitc. ?»?Kecpin meka awik aka e wi 
cakotcihitokw, ki witcewikono ni. *'Tapwe kaie ohwe ka ititakok: 
Kaskina awik ke minihitakw nipiriw, osam e okimamiekw Krist, 
kata pe otitiko aniheriw ka ki kackitamatisotc.» 


E apitc maratak e pactatinaniwok 
(Natawapata kaie Matt 18.6-9; Luc 17.1-2) 


42«Kecpin awik e cikimatc peikw nta e taciritci ka apiciciritci ka 
nosanehwiritci kitci pactatiritci, kirawe kata miroparinipan wir 
otci, anahwe ka ki cikimiwetc, micta asiniwa kitci takopitakani- 
wiritci okowak, kitci tca pakopepinakaniwitc kitcikamik.» 


43«Kecpin kitcitci e pactatiwakein, kickitcitcehotiso. Kirawe kata 
miroparinopan kir otci kitci pitakein tapwe matisiwinik tepirak 
kitci peikocik kitcitci, patok kitci kanaweritaman e niciki, 
atamaskamokok kitci icain, nete ickote aka wiskat e actowek. 
(Nte, *mantcocak ka mitcikik ko wiawiriw nama wiskat nipowok, 
kaie anihe ickote nama wiskat actowew.']»e 


*s«Kecpin kisit e pactatiwakein, kickisitehotiso. Kirawe kata 
miroparinopan kir otci kitci pitakein tapwe matisiwinik tepirak 
e peikocik kisit, patok e niciki kitci kanaweritaman, atamaska- 
mokok tca kitci iciwepinikoin.» [4Nte, *mantcocak ka mitcikik ko 
wiawiriw nama wiskat nipowok, kaie anihe ickote nama wiskat 
actowew.' |»* 


*«Kecpin kirika kickicikw e pactatiwakein, manipata. Kirawe 
kata miroparinopan kir otci kitci pitakein Kice Manito Okima- 
winik tepirak e peikocik kickicikw, patok e niciki kitci kanawe- 
ritaman, kitci tca iciwepinikoin atamaskamokok. 4$Itemakan 
meka: 


d 9.38 Kekotc: kir otci 
e 9.44,46 Nama takon ohwe mitcet weckatc masinahikanik. 

Nte, 'Àmantcocak ka mitcikik ko wiariw nama wiskat nipowok, 
kaie anihe ickote nama wiskat actowew.' > 
Ésaie 66.24 


*«Tapwe wirata, tato nta e taciikw kata mirakaniwiw 
nekatcitawiniw/ kitci ki otci sokikapowitc, mitowi ciwotakan 
e apatcitakaniwok kitci ki mirospokok mitcim.» 


s:«Mirwapatan ciwotakan. Kecpin aric aka awocamec e nisi- 
tospokok, tan ke ki totcikatek kiapatc kitci ki ciwak? Tarasak 
peikon mia ciwotakan ka mirwapatak ki ta miro irapatisinawaw, 
kaie pekatc ki ta pimatisinawaw kitci miroparihitoekw kirika 
kiwitc iriniwawok.» 


E wepinitonaniwok 
(Natawapata kaie Matt 19.1-12; Luc 16.18) 


1 O !' Minawatc ki matcaw Cecoc, Judée askik itekera e icatc. 
Minawatc akam sipik Jourdain ka icinikaterik ki iti icaw. 

Ki micta pe mitcetiriwa kiapatc iriniwa e pe natawapamikotc 

neta ka ici taciketc. Ki kiskinohamowew, mitowi mocak ka ki 

pe totak. 


? Aci pe natawapamiko atita Pharisien iriniwa. Wikokwe 
paciworikokopan arotc kitci itetc, kitci ki tca takonik ke ki otci 
itactahorakaniwitc.: Kokwetcimiko tca, e itikotc: «Kirano kitirako- 
nikewino, masinatew a matci kitci wepinatc iriniw okoma?» 


3Cecoc naskamo ka ki kokwetcimakaniwitc, meckotc kaie wir 
e kokwetcimatc: «Kekw irakonikewin ka ki miritakw Moise?» 


*Itewok: «Enko ohweriw Moise otirakonikewin: Matci kata ki 
wepinew iriniw okoma. Tepirak masinahikaniw kata ocitaw 
e witak e matceticohwatc anihi iskwewa, aka aci e wi wikimatc.» 


5Aci itikowok Cecoca: «Moise ki ocitaw ohweriw irakonikewiniw 
kirawaw otci, osam e micta mackowak kitehiwaw. sWeckatc 
ickotok Kice Manito kaskina kekociciriw ka kiceritak, 
'Iriniwa kirika iskwewa ki kicerimew.' 
Genése 1.27; 5.2 


Ekoni e itacterik omasinahikanik. 7Kaie itemakaniw: 
'Ekoni wetci itwaniwok, 


f 9.49 Mia itemakan: ickoteriw 
g 10.2 Kata takoniw meka kitci itactahorakaniwitc, kecpin pitoc itete kirika cota aiamihe 
irakonikewiniw. 

iriniw kata nakatew otawiwa kaie okawiwa, 
okoma kitci witci tacikematc. 
*Mia peikw kata iteritakosiwok,' itemakan. 
Genése 2.24 
Nama aci niciwok kata iteritakosiwok, aric mia peikw awik. 
“Nama acteriw iriniw kitci pikotatc Kice Manitowa ka ki 
mamowinamiritci.» 


10Minawatc ka ickwa pitaketcik mikiwamik, aci kokwetcimiko 
Cecoc owitcewakana aniheriw ka ki arimotak. ''Itew: «Kecpin 
iriniw e matceticohwatc okoma, e tca nipowitc kotakihi iskwewa, 
akohew anihi okoma. Pacikwatisiw. '2Peikon kaie wir iskwew, 
kecpin e wepinatc onapema, e tca nipowitc kotakihi iriniwa, 
kaie wir pacikwatisiw.» 


Cecoc e aiamitowatatc awaca 
(Natawapata kaie Matt 19.13-15; Luc 18.15-17) 


i3]riniwok iciworepanak awaca kitci aiamitowatikoritci, aric 
owitcewakaniw ki otcinehokowok. '#Ka wapatak Cecoc ani 
e totamiritci owitcewakana, ki kiciwasiw. Ki itew: «Pakitinakok 
awacak kitci pe natawapamitcik. Akawir otcinehwakok. Enko 
aniki, mitowihik awacak e iteritakositcik, ka ici tatakik Kice 
Manito Okimawiniw. '*Tapwe ohwe ka witamatakok: Kecpin 
awik aka e ici naheritak kitci pe otitikotc Kice Manitowa 
Okimawiniw, mitowi awacic e pe otitikotc, nama wiskat 
kata ki pitakew neta.» 


'éMinawatc ki otapinew anihi awaca, tato neta e taciritci. Ki 
icitcitcerictowew e tca aiamitowatatc. 


Iriniw ka micikitatc 
(Natawapata kaie Matt 19.16-30; Luc 18.18-30) 


7 Mia e iti matcatc Cecoc, aci pe mowinitiko peikw iriniwa e tca 
nipiskoparictakotc e kokwetcimikotc: «Miro okimaw, tan ke ki 
totaman kitci ki pe otitikoian kakike matisiwin?» 


18 Aci itiko Cecoca: «Kekwan wetci pe icinikaciin ‘miro okimaw"? 
Nama taw awik e mirwasitc, tepirak Kice Manito. '?Ki kiskeriten 
e itemakak cota aiamihe irakonikewin: 

'Akawir manoho. 

Akawir kaie pacikwatisi. 

Akawir kaie kimoti. 

Akawir kiraski, awik kitci ki atamerimakaniwitc. 

Akawir kaie wecimi kiwitc iriniw. 
Kicterimik kotawi kaie kikawi.' » 
Exode 20.12-16; Deutéronome 5.16-20 


20 Aci itew anahwe iriniw: «Okimaw, esko ki awaciwian ni 
nosanetan anihi irakonikewina.» 


21Cecoca kanawapamew e sakihatc, e tca itate: «Peikw kekocic 
ki noteparin. Matca nta atawe kaskina e ici tataman. Ka kitimaki- 
sitcik mirakan kicoriamiriw. Ki ka micta micikitan wakwek anihe 
totamane. Minawatc tca pe nta nosanehocikan.» 


22Aric ka petak ka ki itikotc Cecoca, ki pakitcikwepariw. Ekoni 
e ici matcatc e micta kackeritak, osam e micta micikitatc. 


23Acj kanawapamew Cecoc anahweriw owitcewakana 
e waskakapowictakotc e tca witamowatc: «Micta arimaniw ka 
micikitatcik kitci ki pitaketcik Kice Manito Okimawinik.» 


2:Mamiskasitako owitcewakana ani e itetc. Aric kiapatc itew: 
«Ninitcanicak, mictahi ariman kitci ki pitakaniwok Kice Manito 
Okimawinik. ?5E apitc arimak, kirawe kata wetasipan atikw^ kitci 
ki pitaketc e ici pokoneckarik caponikanik patok ka micikitatc 
iriniw kitci ki pitaketc Kice Manito Okimawinik.» 





Atikw, «un chameau» e icinikatakaniwitc 


h 10.25 Mia itemakan e emitikocictek: un chameau 

26Í]ckam kirawe mamiskasitamok! aniheriw aniki Cecoc 
owitcewakana. Aci kokwetcimitowok: «Awin tca ke ki 
akwacimakaniwitc?» 


27Kanawapamikowok Cecoca e tca itikotcik: «Iriniwok nama 
kackitawok kitci akwacimitisotcik. Wir aric Kice Manito kackitaw 
kitci akwacimiwetc. Kaskina meka kekociciriw wir kackitaw.» 


28 ACi itew Pien: «Natotaci! Kaskina kekocic ni ki pakitinenan, 
ekoni ka ici nosanehotak.» 


29 Aci itiko Cecoca: «Tapwe ohwe ka iteian, kecpin awik nakatake 
omikiwam acitc otaski, kaie nakatate octesa, omisa, ocima, 
okawiwa, otawiwa acitc onitcanica, nin otci acitc Miro Tipatci- 
mowiniw otci, 33awocamec mitato mitina (100) tatwaw kata 
mirakaniwiw, anotc mekwata e pimatisitc: mikiwamiriw kaie 
askiriw, acitc ke octesitc, ke omisitc, ke ocimitc, ke okawitc, ke 
onitcanicitc acitc ke otaskiwitc kata mirakaniwiw, kirika nekatci- 
tawiniw kata pe otitiko. Minawatc nanake nikanik kakike 
matisiwiniw kata pe otitiko.» 


3«Aric mitcet iriniwok anotc ka nikanickatcik, kecko otananik 
kata pimotewok. Aniki tca anotc ka otananickatcik kata 
nikanickawok.» 


Aci nictowaw e witak Cecoc ke iciwepasitc 
(Natawapata kaie Matt 20.17-19; Luc 18.31-34) 


33Aci pimotepanak nete meskanak Jérusalemik ka iticimonik. 
Nikanotepan Cecoc. Owitcewakana kaie tca ka nosanehokotcik 
micta sekisirikopan. Kek tipan ki iciworew Cecoc anihi e mitato 
acitc niciritci owitcewakana e witamowatc aci kekat ke iti iciwe- 
pasitc. 33Ki itew: «Natotamokw! Aci Jérusalemik kit icanano. 
Ekota neta ke ici makonakaniwitc Iriniw Okosa. Kata pakiterima- 
kaniwiw* kitci makonikotc anahweriw iriniwa ka tiperimaritci 
cota mekotewokoreriw acitc ka kiskinohamakeritci cota aiamihe 
irakonikewiniw. Kata anwerimiko kitci nipahakaniwitc, kaie 
kata pakitiniko kitci makonakaniwitc, aka ka cota iriniwiritci 
kitci makonikotc. ?*Kata papirotako. Kata iskwatiko.! Kata 
pasakactehoko kirika kata nipahiko. Minawatc ickwa nicto 
kickokarike kata apitcipaw.» 


i 10.26 Kekotc: kockomakaniwiwok 
j 10.33 Arimomitiso ota Cecoc. 

k 10.33 Kekotc: kata wecimakaniwiw 
110.34 Kekotc: Kata sikowatiko (M) 

Ka ki ici nataweritakik Cak kirika Jean 
(Natawapata kaie Matt 20.20-28) 


33 Minawatc Cak kirika Jean, Zébédée okosa e niciritci, pe 
natawapamewok Cecoca e itatcik: «Okimaw, ni nataweritenan 
kitci itotiskein kekocic ninan otci, ohwe ke ici nataweritamatak.» 


3$«Kekwan ka ici nataweritamekw kitci totaman kirawaw otci?» 
itikowok Cecoca. 


37 Aci itewok: «Nete tacikeine kokimawinik e micta icperitakok, 
pakitinicinan kitci ici apiak waopimera ke ici apiin, peikw 
kinihiwinik, kotak kinamitciwinik.» 


38Itikowok Cecoca: «Nama ki kiskeritenawaw anihe ka ici 
nataweritamekw. Tarasak orakanik ni ka minikwan micta 
kackeritamowin, kirika tarasak ni ka sikahatason nekatcitawinik. 
Kirawaw, ki ta kackitanawaw a kitci otci minikweiekw kackerita- 
mowin neta orakanik ke minikwewakeian? Ki ta kackitanawaw a 
kitci sikahatasoiekw neta nekatcitawinik, mitowi nin ke ici 
sikahatasoian?» 


39Ttewok: «Ehe, ni ka kackitanan.» 


Aci itikowok Cecoca: «Tapwe wirata aci ki ka minikwewaka- 
nawaw anihe orakan ke minikwewakeian, kirika ki ka pe 
otitikonawaw anihe sikahatasowin ke pe otitikoian. *Namaiew 
aric ni nin ke orapamak anahwe ke apitc ninihiwinik kekotc ma 
ninamitciwinik. Kice Manito ni, aci wir ka ki orapamatc kirika aci 
ickwa nisawitawew neta ke ici apiritci.» 


“Ka petaketcik aniki kotakihik Cecoca owitcewakana aniheriw ka 
ki ici nataweritamiritci Cak kaie Jean, ki kiciwasiwok. #2Aci kaskina 
wicamew Cecoc owitcewakana e tca witamowatc: «Ki kiskeritenawaw 
ohwe e icinakok: Tawok okimawok ota askik e tiperimatcik iriniwa, 
mocak e witamowatcik ke itotiskeritci. Kiskeritamiriwa kirawe 
e mackowisitcik patok wirawaw. Nama aric nte isparin kirawaw 
otci. Kecpin peikw nta e taciekw wi kicteritakosite, acteriw kitci 
atoskectatakw, mia arotakan. ^ Kaie kecpin wi nikanickate, acteriw 
kitci arotakaniwitc, kaskina awiriw kitci atoskectowatc. “Nama meka 
ki otci pe icaw Iriniw Okosa" kitci atoskectowakaniwitc, aric ma kitci 
atoskectaketc kirika kitci pakitinak opimatisiwin, micta mitcet 
iriniwok kitci wikotcihakaniwitcik.» 


m 10.45 Arimomitiso ota Cecoc. 

Bartimée 
(Natawapata kaie Matt 20.29-34; Luc 18.35-43) 


Aci Jericho otenak ki takocinok Cecoc kirika owitcewakana. 
Minawatc neta ki otci matcawok, mitcet iriniwa e nosanehokotcik. 
Tapan neta iriniw aka e wapitc. Bartimée icinikasopan, Timée 
anihi okosa. Anahwe Bartimée tcikiskanak taci apipan e nato- 
tamatc. “Kek petakew: «Cecoc, Nazareth ka otcitc, takocin.» 


Ki tepwew: «Cecoc, Okimaw Tapit Okosa,” kitimakerimici!» 


4$ Mitcet iriniwa kitotiko e itikotc aka awocamec kitci kitotc. 
Aric kirawe kiapatc ketin tepwew e itetc: «Okimaw Tapit Okosa, 
kitimakerimici!» 


Aci Cecoc nokikapowiw, e itetc: «Wicamakw.» 


Aci natcipahewok anihi aka ka wapiritci e itatcik: «Sokitehe. 
Pasiko. Ki wicamikowin.» 


soAci motcik iciwepinam okapotowan anahwe Bartimée 
e pasikopatatc e natcikapowictowatc Cecoca. 5! Aci itiko: 
«Kekwan ka nataweritaman kitci totaman kir otci?» 


«Okimaw, itotiske kiapatc kitci wapian.» 
s2Itew Cecoc: «Matca. Aci ki mirwatisin, e ki asperimototowiin.» 


Tecikotc ki iti wapiw. Ki iti nosanehwew Cecoca ka iti matcaritci 
meskanak. 


Jérusalem otenak e icatc Cecoc 
(Natawapata kaie Matt 21.1-11; Luc 19.28-40; Jean 12.12-19) 


1 1 !' Mekwata Cecoc kirika owitcewakana icawakopan nete 
Jérusalem otenak. Nete iti takocinok matinacik Mont des 

Oliviers ka icinikaterik, pecotcik nte otenacik Bethfagé kirika 

Béthanie ka icinikateki.? Aci nicw owitcewakana iciticohwew 

kitci nikanickaritci, e itatc: ?«Icakw nete otenacik, nitatawok 

ka takok. Takociniekwe nete ki ka wapamawaw atikocic 

e takopisotc, aka moci awik e ki otci okitapitc ospiskonirik. 

Ki ka apikonawaw. Ote tca ki ka pecowawaw! *Kecpin tca 

kokwetcimikoiekwe, 'Kekwan wetci totamekw,' ki ka itanawaw, 

"Teperitciketc wi apatcihew. Tecikotc minawatc kata pe 

kiweticohwew ota.'» 


n 10.47 Wi itemakanotake: otaniskotape osima 
o 11.1 Nakewar nte Jérusalem otenak ici takono anihi otenacica. 


50 Mark Omasinahikan 11 


M m, 


WT 


7 


VA 
YA 























Jerusalemik e pitaketc Cecoc, atikocicik e okitapitc 


^Aci matcawok aniki iriniwok. Ki miskowewok atikocica 
e takopisoritci mictikok ickwatemik mikiwamik. Ki apikonewok. 
5Atita iriniwa neta ka tacikerispana ki kokwetcimikowok: «Tan 
e totamekw? Kekwan wetci ki apikonekw anahwe atikocic?» 


eKi witamowewok aniheriw ka ki iteritci Cecoca. Ki tca pakitina- 
kaniwiwok kitci matceworatcik anihi atikocica. "Ki iciwotowewok 
Cecoca. Ki actawok okapotowaniwaw ospiskonirik anihi atikocica. 
Ki okitapiw nta Cecoc. *Mitcet iriniwok tacowekititawakopan 
okapotowaniwaw motcik ite ke ici takoskeritci anihi atikocica. 
Kotakihik, cikopiwa aiarawakopan motcik okitikan askiwak itekera 
ka ki mawotcihatcik. *Aniki ka nikanickowatcik Cecoca neta 
meskanak kirika kotakihik ka nosanehwatcik tepitepwewok 
e aitetcik: «Mirwatcimatan Kice Manito! Caweritakosiw anahwe ka 
ki pe iciticohokotc Teperitcikeritci! 10Kitci caweritak Kice Manito 
aniheriw Okimawiniw ka otcitciparinik, kotawinapan2 Tapit 
aniheriw okimawin! Kicterimatan Kice Manito, wakwek ka taciketc!» 


1! Aci Cecoc ki pitakew neta Jérusalem otenak. Minawatc nete ki 
pitakew kitci aiamihe mikiwamik. Ka ickwa kaskina wiec aitapitc, 
ki matcaw kirika anahweriw owitcewakana, nete e icatc Béthanie 
otenacik, osam aci e akwaskowarik. 


Waminatikwa e anwerimatc Cecoc 
(Natawapata kaie Matt 21.18-19) 


12? Minawatc kecikarik, aci e iti matcatcik neta Béthanie 
otenacik, aci wi mitciso Cecoc. 13 Warawik otci wapamew peikw 


p 11.10 Wi itemakanotake: kitaniskotape kimocomino 

Iriniwok e atawetcik omemewa 


waminatikwa e nipiciwiritci.a Ekoni e ici natawapamatc e nta 
kiskerimatc e apitc owaminimiritena. Aric ka pecowapamatc anihi 
mictikwa, tepirak nipiciriw wapatam. Nama meka moci aistako- 
nipan kitci owaminimiritci. #Aci itew Cecoc anihi waminatikwa: 
«Nama wiskat aci awik kata mowew kiwaminima.» Ki petako anihi 
owitcewakana. 


Kitci aiamihe mikiwamik e orowiticohowetc Cecoc 
(Natawapata kaie Matt 21.12-17; Luc 19.45-48; Jean 2.13-22) 


I5 Aci minawatc takocinok neta Jérusalemik. Kitci aiamihe 
mikiwamik ki pitakew Cecoc. Ekoni e ici orowiticohwatc iriniwa 
ka ataweritci neta kaie ka otapinasoritci." Acikitci wepinam 
kaskina mitcisowakaniw neta ka ici apitcik iriniwok ka mecko- 
tanakik coriariw, kirika e acikitci wepinak otetapiwakaniwariw 
anahweriw iriniwa ka ataweritci omemewa. !éNama kaie awiriw ki 
otci pakitinew kitci miwotaritci kekociciriw e capotoweckamiritci 
neta kitci aiamihe mikiwamik. '7Minawatc ki kiskinohamowew 
e itatc: «Itemakan Kice Manito Omasinahikanik: 


g 11.13 Mia itemakan e emitikocictek: un figuier 
r 11.15 Otapinewakopan awesisa kitci ki aiamihe pakitinakaniwonik Kice Manito otci, 
acitc pimiteriw, minicaporiw acitc ciwotakaniw. 

Gecoc e orowiticohowetc kitci aiamihe mikiwamik 





“Kata icinikatcikatew nimikiwam 
aiamihe mikiwam kaskina iriniwok otci.'5 





Ésaie 56.7 
Aric kirawaw ki ki ocitanawaw mia kimotiwokiwam kitci 
icinakok.» 


isKa petakik aniheriw ka ki isparinik aniki ka tiperimatcik 
cota mekotewokorewa acitc ka kiskinohamaketcik cota aiamihe 
irakonikewiniw, natowi totamopanak kitci ki nipahakaniwiritci 
Cecoca. Tapwe wirata koctepanak. Kaskina meka iriniwok ki 
micta mamiskateritamok aniheriw ka ki ici kiskinohamakeritci 
Cecoca. 


1?9Wetakocinik Cecoc kirika owitcewakana ki otci matcawok neta 
otenak. 


Waminatikw e pasotc 
(Natawapata kaie Matt 21.20-22) 


?'Minawatc kecikarik, wipatc kecepawonik, mekwata e pimo- 
tetcik meskanak, aci wapamewok anihi waminatikwa. Tekaci 
pasoriw, wawatc kaie otapik. ?! Aci mikawiw Pien ka ki 
iciwepanik. Itew Cecoca: «Okimaw, kanawapami anahwe 
waminatikw ka ki anwerimatc. Tekaci paso.» 





s 11.17 Kekotc: kaskina iriniwok ke ici aiamihatcik 

E aiamihatc iriniw 

22Aci itew Cecoc anahweriw owitcewakana: «Tapwe ohwe ka 
witamatakok. Asperimototowakw Kice Manito! ?3Kecpin awik itate 
aniheriw matinaciciriw, “Atcitica nta, pakope kwackoti nta nipik,' 
kecpin aka e anwetak otehik, e tapwetak tca aniheriw ka ki itetc 
kitci isparinik, tapwe kata ispariniw, wir otci. ?*Ekoni wetci 
ititakok: Mekwata e aiamihaiekw, kekociciriw e nataweritamo- 
wekw Kice Manito, tapwetamokw kitci pe otitikoiekw. Tapwe ki 
ka mirikowinawaw. ?»Kaie mekwata e nanipowiekw e aiamiha- 
iekw, kecpin tca wiec e iterimekw awik e ki matci totatakw, ki 
ka ponerimawaw,! kitci ki kaie wir kasihamatakw Kotawiwaw 
wakwek ka taciketc. [?*Kecpin aric aka ponerimekwe kiwitc 


iriniwaw," nama kaie kirawaw ki ka kasihamakowaw Kotawiwaw 
wakwek ka taciketc. ]»" 


Tante wetciparinik Cecoc otiperitamowin 
(Natawapata kaie Matt 21.23-27; Luc 20.1-8) 


27 Minawatc ki icawok kiapatc Jérusalemik. Mekwata 
e pimotetcik neta pitakamik kitci aiamihe mikiwamik, aci pe 
natawapamiko Cecoc anahweriw ka tiperimaritci cota mekote- 
wokoreriw kirika ka kiskinohamakeritci aiamihe irakonikewiniw 
acitc cota aiamihe okimawa, #e tca kokwetcimikotc: 


t 11.25 Kekotc: ki ka kasihamowawaw 
u 11.26 Kekotc: aka kasihamekwe kiwitc iriniwaw 
y 11.26 Nama takon ohwe mitcet weckatc masinahikanik. 

«Witamacinan, tante wetciparik kitiperitamowin kitci itotiskein? 
Awin ka ki mirisk aniheriw?» 


29Itew Cecoc: «Peikw kekocic ki ka kokwetcimitinawaw. Kecpin 
naskamowiekwe, ki ka witamatinawaw nte wetciparik nitiperita- 
mowin kitci itotiskeian: *»Awin ka ki pe iciticohwatc Capatisa kitci 
pe nta sikahatakeritci? Kice Manito kekotc ma iriniwok? 
Witamacikw.» 


31 Aric tepirak taci aimihitowok e aititotcik: «Kecpin iteikwe, 
'Kice Manito ni ka ki pe iciticohwatc,' ki ka kokwetcimikono, 
'kekwan tca wetci aka ki otci tapwerimekw Capatis?' ??Kecpin aric 
iteikwe, 'iriniwok ka ki pe iciticohwatcik'....» (Koctepanak anihi 
iriniwa e micta mitcetiritci. Ki tapweritamiriwa meka tapwe e ki 
pe iciticohwakaniwitc Capatis kitci pe nikan tipatcimotc.) 


3 Aci itewok aniki okimawok Cecoca: «Nama ni kiskeritenan.» 


Aci kaie wir itew Cecoc: «Ka! Nama meka tca kaie nin ki ka 
witamatinawaw nte wetciparik nitiperitamowin kitci itotiskeian!» 


Matci kitike iriniwok 
(Natawapata kaie Matt 21.33-46; Luc 20.9-19) 
1 2 !Ekoni e ici aimihatc anahweriw iriniwa Cecoc, atisoka- 
niciciriw e apatcitatc: «Weckatc tapan peikw iriniw, 

Mikiwamicic e icpaskahak, warawik kitci ki wapatcikatek 
e nanakatcitakaniwok kitikan aski 

cweminatikwa e kitiketc okitikan askik. Ki waskaskoham. Ki 
waratawokahikew, cweminak ke ici arakaniwitcik kitci ki cama- 
kohwakaniwitck, kirika ki ocitaw mikiwamiciciriw e icpaskahak, 
warawik kitci ki wapatcikaterik e nanakatcitakaniwonik okitikan 
aski. Ki awihew aniheriw otaski kitike otamiro iriniwa. Ekoni 

e ici matcatc, kotak askik e icatc e pamatisitc. “Kek wetcitciparinik 
kitci mawotcitakaniwonik kitikaniw, aci iciticohwew peikw 
otarotakana kitci natawapamaritci anahweriw otamiro iriniriw 
kitci ki mirikotc irikik cwemina ka acterikipan kitci mirakaniwitc 
e ki awihiwetc otaski. 3Aric anahwe ka ki iciticohwakaniwitc ki 
makoniko anahweriw otamiro iriniwa. Ki macikako. Ki tca 
kiweticohoko, aka kekociciriw e mirikotc. «Minawatc anahwe 
iriniw ka tiperitak aniheriw kitikan askiriw iciticohwew kotakihi 
otarotakana. Peikon anahwe arotakan ki otamictikwanihiko 
anahweriw otamiro iriniwa, e micta marerimikotc. »Minawatc 
anahwe ka tiperitak iciticohwew kiapatc kotakeriw iriniwa. Anihi 
tca ki nipahakaniwiriw. Kiapatc mitcet arotakanak iciticohwaka- 
niwiwok. Peikon ka ki totowatcik aniki otamiro iriniwok. Atita ki 
macikowewok. Kotakihi ki nipahewok. eNac tepirak peikociriw 
aka moci ka ki otci iciticohwatc anahwe ka tiperitak, tipirawe 
okosa e peikociritci e micta sakihatc. Aci anihi mamitcitc iciti- 
cohwew e iteritak, 'Otcitakotc nikosa kata kicterimewok.' ?Aric 

e wapamatcik aniki otamiro iriniwok e takociniritci, aci aititowok, 

Cweminak ke ici cimakohwakaniwitcik, minicaporiw kitci ocitakaniwonik 


56 Mark Omasinahikan 12 


'Enko anahwe ke tiperitak nanake. Matcatan. Ki ka nta nipahano. 
Kirano tca ki ka tiperitenano ohwe aski.’ 8Ki makonewok anihi 
okosiriw okimamiwawa. Ki nipahewok. Ekoni e ici orowepi- 
namwatcik owiariw nete kitikan askik.» 


? Aci kiapatc kokwetcikemo Cecoc e itetc: «Kiskeritake aniheriw 
ka ki isparinik anahwe ka tiperitak okitikan aski, tan ke totowatc 
anahweriw otamiro iriniwa? Kata pe icaw. Nama kata mana 
nipahew. Kotakihi iriniwa kata awihew aniheriw okitikan aski. 
10Kj kiskeritenawaw e itemakanik Kice Manito Omasinahikan: 

'Anihi asiniwa ka ki wepinatcik manike iriniwok, 
enkweriw aci ka mawotci kictapatisiritci. 

11 Wir Teperitciketc ka ki totak. 

Ki micta mirwinamwano.' > 
Psaume 118.22-23 


12Aci aniki cota okimawok micta natowi totamok kitci ki 
makonakaniwiritci Cecoca. Ki kiskeritamok meka wirawaw 
e arimomakaniwitcik aniheriw ka iteritci e atisokeritci. Aric 
kiapatc ki koctewok anihi iriniwa e micta mitcetiritci. Ki tca 
nakatewok Cecoca. Ki matcawok. 


E kicikowakaniwitc kice okimaw 
(Natawapata kaie Matt 22.15-22; Luc 20.20-26) 


13 Aci ki iciticohwakaniwiwok atita Pharisien iriniwok kirika atita 
ka atoskectowatcik okimawa Hérode kitci nta kokwetcimatcik 
Cecoca. Wikokwe paciworewakopan arotc kitci iteritci, kitci ki tca 
takonik ke ki otci itactahorakaniwiritci." !^Aci natawapamewok 





Comarike, kice okimaw otactamikw e nokonik 


w 12.13 Kata takoniw meka kitci itactahorakaniwitc, kecpin pitoc itete kirika cota aiamihe 
irakonikewiniw. 

e tca itatcik: «Okimaw, ni kiskeritenan tapwe mia e itein. Nama ki 
pameritamwan tan e iterimisk awik. Nama wawatc ki pameriten 
kecpin awik e iterimakaniwitc 'micta kicteritakosiw'. Mia ki 
kiskinohamakan e ici nataweritak Kice Manito. Witamacinan tca 
tan e itemakak kitaiamihe irakonikewininak: Mirwacin a e kicika- 
mokw e mawotcitcikaniwok Romain kice okimaw otci? Actew a 
kitci kicikamokw kekotc nama?» 


15 Aric kiskerimepan Cecoc e kasoritci tapwe e ici iteritamiritci. 
Ki tca itew: «Kekwan wetci wikokwe paciworiekw? Petakw ote 
peikw comarike kitci wapataman.» 


16Ki tca nta iciwotowewok peikw aniheriw comarikeriw. Aci 
Cecoc kokwetcimew e itatc: «Awin neta ka nokonik otactamikw 
kirika ka masinaterik oticinikasowin?» 


«Kice okimaw,» itewok. 


17 Ac] itew Cecoc: «Ki ka meka tca mirawaw kice okimaw ka ici 
tiperitak, kaie Kice Manito ki ka mirawaw wir ka ici tiperitak.» 
Ki micta mamiskasitowewok. 


Ka nipotcik e apitcipatcik 
(Natawapata kaie Matt 22.23-33; Luc 20.27-40) 
18 Atita iriniwok, Sadducéen iriniwok ka icinikatakaniwitcik, 

ki pe natawapamewok Cecoca. Enko aniki cota iriniwok ka ici 
tapweritakik, nama kata apitcipawok ka nipotcik. Ekoni e ici 
kokwetcimatcik Cecoca, e itetcik: '*«Okimaw, weckatc kimocomi- 
napan Moise ohweriw ki masinaham otirakonike masinahikanik: 

'Kecpin iriniw e nipowitc, e taritci ocima, 

e tca nipotc, e nakatatc tca okoma, aka e ki otci onitcaniciritci, 

acteriw ocima kitci nipowiritci anihi owitimoriw ka cikawiritci 

kitci tca onitcanicitcik, octesa otci ka ki niporitci.' > 

Deutéronome 25.5-6 


z»Kiapatc aniki Sadducéen iriniwok itewok: «Peikwaw nicowaso 
(7) tacipanak ockinikiwok e owitcicanitotcik. Anahwe ka mawotci 
kiceatisitc ki nipowiw. Ki tca nipo, aka e ki otci taritci onitcanica. 
21 Kotak tca anahwe ockinikiw ki nipowiw anihi owitimwa. Kaie 
wir ki nipo, aka e ki otci taritci onitcanica. Minawatc kiapatc 
kotak peikon mia kaie wir ka ki isparitc. ?2Nac kaskina kotakihik 
ka owitcicanitotcik ki iti nipowiwok anihi owitimowawa, aka tca 
otci peikw e ki otci taratcik awaca. Kek kaie wir ki nipo anahwe 
cikaw. ?3Nikotin tca apitcipatawe aniki ka ki nipotcik, awin ni mia 

ke okomitc, anihi kaskina e nicowatcitcik e ki iti nipowitcik anihi 
iskwewa?» 


?4Itikowok Cecoca: «Arotc kit iteritenawaw, osam aka e tipi miro 
kiskeritamekw Kice Manito Omasinahikan. Nama kaie ki kiskeri- 
tenawaw e apitc mackowisitc Kice Manito. ??Tapwe wirata, 
apitcipatawe ka nipotcik, nama kata nipowiwok iriniwok kirika 
iskwewok. Kata ici matisiwok mitowi aceriwok e ici matisitcik 
nete wakwek. ?sArimotcikatew nete Moïse omasinahikanik kitci 
apitcipatcik ka nipotcik. Nama wiskat a ki ki otci tapwatenawaw 
nete e arimotcikatek ka ickotewok e sakatikak? Masinatew meka 
neta, Kice Manito e ki itate Moisa: 

“Nin Abraham Okice Manitoma, kaie Isak, acitc Cakop.' >? 
Exode 3.6 


7'Kiapatc itew Cecoc: «Kice Manito anahwe, ka pimatisitcik ni 
iriniwok Okice Manitomiwaw, namaiew ni ka nipotcik. Ekoni 
wetci iteian, tekaci arotc kit iteritenawaw.» 


Irakonikewin ka mawotci kicteritakok 
(Natawapata kaie Matt 22.34-40; Luc 10.25-28) 


?28Peikw iriniw ka kiskinohamaketc cota aiamihe irakonikewiniw 
ki petowew e taci aimihitoritci anahweriw iriniwa. Ki petowew 
Cecoca wewerita e naskamowaritci anahweriw Sadducéen iriniwa. 
Ki natcikapowictowew Cecoca e tca kokwetcimatc: «Kekw 
irakonikewin ka mawotci kicteritakok neta cota irakonikewinik?» 


29 Aci itiko Cecoca: «Enko ohwe ka mawotci kicteritakok: 
'Natotamokw Israel iriniwok: 
Teperitciketc Kikice Manitomino, 
enko anahwe tepirak ka tiperitciketc. 
Nama taw kotak. 
30 Ki ka sakihaw Teperitciketc Kikice Manitom 
kaskina e irikokotehein, 
kaie tekaci kitcitcakocik, 
acitc kimitoneritcikanik, 
kaie irikik e ici mackowisiin.' 
Deutéronome 6.4-5 
3 Minawatc tca enko ohwe kotak irakonikewin ka kicteritakok: 
'Ki ka sakihaw kiwitc iriniw 
mitowi kir ka asitci sakihitisoin.' 
Lévitique 19.18 


x 12.26 Isaac, Jacob 

Nama takon kotak irakonikewin kirawe e kicteritakok, enko 
tepirak anihi e niciki.» 


32 Anahwe ka kiskinohamaketc cota aiamihe irakonikewiniw itew 
Cecoca: «Okimaw, kaskina ka ki itein ki tapwan. Teperitciketc, 
enko tepirak ka kice manitowitc. Nama taw kotak. 33Acteriw 
iriniw kitci sakihatc Kice Manitowa kaskina e irikokotehetc, kaie 
tekaci omitoneritcikanik, acitc irikik e mackowisitc, kirika kata 
sakihew owitc iriniwa mitowi e asitci sakihitisotc. Kirawe mictahi 
mirwapatan anihe patok kitci cawerimakaniwitc Kice Manito 
awesisa e ickwaswakaniwiritci e aiamihe pakitinikaniwonik kaie 
kotakeriw kekociciriw e ici cawerimakaniwitc.» 


34Cecoc kiskerimew wewerita e ki naskamoritci. Itew tca: «Ki 
pecowapaten Kice Manito Okimawin.» Ka ickwa aitetc aniheriw, 
nama awik aci wi kokwetcimew kekociciriw. 


Anahwe ka ki pe iciticohokotc Kice Manitowa 
kirika Okimaw Tapit 
(Natawapata kaie Matt 22.41-46; Luc 20.41-44) 


35Minawatc mekwata e kiskinohamakespan Cecoc neta kitci 

aiamihe mikiwamik, ki kokwetcikemo e itetc: «Kekwariw wetci 
itetcik aniki ka kiskinohamaketcik cota aiamihe irakonikewiniw, 
'Krist, anaha Kice Manito ka ki itetc kitci pe iciticohwatc kitci 
akwacimaritci iriniwa, enkweriw okimaw Tapit otaniskotape 
osima’?y 3$Wir tipirawe meka Tapit ki masinaham ohweriw, Miro 
Manitowa e witcihikotc: 

"Teperitciketc Kice Manito ki itew anihi ka tiperimimitc, 

pe nta api ninihiwinik, 

nac kaskina kitci tepahakik ka cikerimiskik, 

kir tekaci kitci tiperimatcik.' 

Psaume 110.1 
szaTapit kaie wir icinikatew anihi 'anahwe ka tiperimitc'. Tan tca 
e isparik kitci ki otaniskotape omocomitc anahwe Krist ka icinika- 
takaniwitc, anihi Tapita?» 


Iriniwok e wi kicterimikositcik 
(Natawapata kaie Matt 23.1-36; Luc 20.45-47) 
37» Miro natotakopan Cecoc anihi iriniwa e mitcetiritci. Mirotako- 
kopan. 38Aci kiapatc kiskinohamowepan e itatc: «Aiekwamictowakok 
aniki ka kiskinohamaketcik cota aiamihe irakonikewiniw, ka micta 


y 12.35 Kekotc: Tapit okosa 

ko mireritakik e pamotetcik, okapotowaniwaw ka kinekinik e pa 
apatcitatcik e wi kicterimikositcik, kirika e mireritakik ko 

e arimikowakaniwitcik taci e ici mitcetinaniwonik. Ke ici miro 
nokositcik ici aipiwok cota aiamihe mikiwamik, kaie nete ka ici 
makocaniwonik, ka mawotci mirwacinik apiwinik ici apiwok. 
^Kimotimewok cikawa kaskina e ici tatamiritci. Peikon ko kinec 
aiamihawok, tepirak kitci iterimakaniwitcik “micta aiamihatisiwok'. 
Enko aniki ke mawotci anwerimakaniwitcik!» 


Cikaw ka ki pakitiniketc 
(Natawapata kaie Luc 21.1-4) 


^1 Cecoc ki nta aipiw neta pecotcik e ici acterik pweteriw, taci neta 
e pakitinakaniwonik kitci aiamihe mikiwamik. Ki nanakatcihew 
mitcet iriniwa tan e ici pakitinikeritci. Mitcet micikita iriniwok 
micta nipara ki pakitinamok ocoriamiwaw. *?Kek takocin cikaw 
orina e kitimakisitc. Ekoni e ici pakitinak nicw comarikeciriw. 
53Acj wicamew Cecoc kaskina anihi owitcewakana kitci pe 
natcikapowictakotc, e tca itatc: «Tapwe ohwe ka witamatakok: 
Kirawe nipara pakitinam anahwe cikaw ka kitimakisitc patok 
kaskina aniki kotakihik iriniwok. ^*Osam meka micikita iriniwok 
pakitinamok tepirak ka ici ickoparitcik. Aric anaha iskwew, kaskina 
ki actaw neta pwetek ke ki otci pimatisiwakespan.» 


E nikan tipatcimotc Cecoc kitci orapatcikaterik 
kitci aiamihe mikiwamiriw 
(Natawapata kaie Matt 24.1-2; Luc 21.5-6) 
1 3 ! Aci e iti orowitc Cecoc nta kitci aiamihe mikiwamik, 
peikw owitcewakana itiko: «Okimaw, kanawapata! Micta 
micapiskisiwok aniki asiniik! Micta kice mirwacino kaskina anihi 
ka ki otci ocitakaniwoki!» 


2 Aci itew Cecoc: «Ki wapaten a kaskina anihi ka ki ocitakaniwoki 
e micta micaki? Kecko nama kata otci peikociw asini kitci 
okitcicik kotak asinik. Kaskina kata oraparin.» 


Ke ici matciparinaniwok acitc ke ici nekatcitaniwok 
(Natawapata kaie Matt 24.3-14; Luc 21.7-19) 


3Ki nta aipiw Cecoc nte matinak Oliviers ka icinikaterik, tipickotc 
nte kitci aiamihe mikiwamik e ici takonik, tepirak anahweriw 
owitcewakana Pien, Cak, Jean kirika Atre e witcewikotc. Aci 
kokwetcimiko: *«Witamacinan, tan apitc anihe ke isparik? Tan 
nta ke otci nisitowinamak mia ke iciwepak kaskina ka itein?» 

Kitci aiamihe mikiwam e oraparik 


sItew Cecoc: «Aiekwamisikw aka kitci paskeworitakw awik. 
eMitcet iriniwok kata takocinok kitci tca itetcik, “Nin ni Kice 
Manito ka ki pe iciticohwitc. Nosanehoci tca! Micta mitcet iriniwa 
kata paskeworewok. "7Petamekwe pecotcik e natoparinaniwok, 
kaie petakeiekwe e natoparictatonaniwok warawik kotakihi askik, 
akawir koctatcikw. Actew kitci icinakok. Nama aric ni moci kata 
ponaskiwon. *Kecko kaie iriniwok peikw askik e taciketcik kata 
nta mowinehewok kotakihi iriniwa kotak askik e tacikeritci. Peikw 
okimaw kata nta natoparictowew kotakihi okimawa. Kata micta 
kwekon atita papitoc askik, kaie kata kokataniwon. Mitowi 
iskwew e iti akositc e onitcanicitc, ekoni ke apitc arimiparik.» 


?«Aric kirawaw, nanakatcihitisokw! Ki ka makonikowinawaw, 
tipaskonike irinik kitci iciworikoiekw. Ki ka macikakowinawaw 
neta cota aiamihe mikiwamik. Ki ka nta iciworikowinawaw 
okimak kaie kice okimak osam e tapwerimiekw. Aci ki ka tipatci- 
monawaw ka ki totaman. 'eEnko anihe meka nictam ke isparik: 
kaskina iriniwok ota askik kata tipatcimoctowakaniwiwok 
ohweriw Miro Tipatcimowiniw.» 


i«Makonikoiekwe kitci iciworikoiekw neta tipaskonike irinik, 
akawir kicatc arimeritamokw ke iteiekw. Apitc witamakoiekwe kitci 
naskamoiekw neta, tepirak anihe ke mirikoiekw kitci iteiekw ki ka 
itanawaw. Namaiew ni meka kirawaw tipirawe ke aiarimweiekw. 
Miro Manito ki ka mirikowaw aniheriw mia ke aiteiekw.» 


2«Atita iriniwok kata pakiterimewok tipirawe octesiwawa 
kekotc ma ocimiwawa kitci ki nipahakaniwiritci. Peikon atita 

ke totowatcik tipirawe onitcaniciwawa. Matci atita awacak kata 
wepakonewok onikihikowawa, nac kitci nipahakaniwiritci. 
13Kaskina iriniwok ki ka cikerimikowawok, osam e nosanehwiekw. 
Aric anahwe mocak ke nosanehwitc, kata akwacimakaniwiw.» 


E nikan witak Cecoc kitci micta nekatcitaniwonik 
(Natawapata kaie Matt 24.15-28; Luc 21.20-24) 


14«Ki ka wapamawaw anahwe ka icinikatakaniwitc ‘ka micta kice 
maratisitc'. Kata arakaniwiw neta aka tekaci e ici acterik kitci 
apitc. (Anahwe ka tapwatciketc acteriw kitci miro nisitotak 
ohweriw.) Aci aniki ka taciketcik Judée askik nte kata ici 
ocimowok kaskina wiec e ici matinarik. '*Anahwe ke apitc ani 
apitc okitc omikiwamik, nama acteriw kitci nitatowitc kitci 
natcipatatc aniheriw ka ici tatak kitci matcewotatc. !éKaie anahwe 
okitikan askik ke pa otamirotc, nama acteriw kitci kiwetc 
omikiwamik kitci natcipatatc okapotowan. "Ani apitc aici 
kicikarike kata micta nekatcitawok iskwewok ka kanawerima- 
wasotcik kaie aniki ke nocanehawasotcik. 'sPakoserimakw Kice 
Manito aka kitci aisparik mekwata e pipok. !?Kecpin meka ani aici 
kicikake, kirawe kiapatc kata nekatcitaniwon patok kaskina ka ki 
ici kiskeritcikatek e nekatcitaniwok esko ki pe takok aski, ka 
kitciparitc Kice Manito e kiceritak kaskina kekociciriw nac anotc. 
Nama kaie wiskat minawatc kata asitci nekatcitaniwon. ?*Kecpin 
aka ki otci iteritak Teperitciketc kitci atciwonak irikik ka 
tatinikipan kicikoriw ke nekatcitaniwonikipan, nama awik kata 
pimatisipan. Aric ki atciwonam anahweriw otci iriniwa ka ki 
orapamatc kitci iteritakosiritci otirinima. ?!Kecpin tca awik 
ititakwe, 'Kanawapami, enkweriw Kice Manito ka ki itetc kitci pe 
iciticohwatc kitci ki akwacimiweritci, kekotc ma kecpin itete, 
‘Enko anaha ka pa taciketc,' akawir tapwetakw. ??Kata micta 
mitcetiwok meka ke itetcik, *Kice Manito ni, ka ki pe iciticohwitc.' 
Kaie wirawaw ke nikan tipatcimokasotcik Kice Manitowa otci kata 
pe takocinok. Kata mata kackitawok. Kata matawo aitotamok 
e natowi aitotakik kitci kokwe wecimatcik iriniwa ka ki 
orapamikoritci Kice Manitowa, kecpin e kackitatcik. ??Kirawaw 
tca, aiekwamisikw! Kaskina meka kicatc ki witamatinawaw.» 


Ke isparinik minawatc pe takocike Iriniw Okosa 
(Natawapata kaie Matt 24.29-31; Luc 21.25-28) 
?*«Ani apitc iciwepake, ickwa nekatcitaniwoke, nama kata 
nokosiw kicikaw pisimw, kaie tipiskaw pisimw nama kata 

Iriniw e mawotcihatc wamina 


wasikew. ?»Atcikocak wakwek kata otci papakicinok. Kaskina 
aniki kicikaw pisimw, tipiskaw pisimw kaie atcikocak kata 
ninikipariwok. ?eKata tca wapamakaniwiw Iriniw Okosa,” oskok 
kitci otci pe nokositc, e micta mackowisitc kaie e micta 
kicteritakositc. ?7Kata iciticohwew aceriwa kaskina wiec askik 

e irikokoskamikarik kitci mawotciharitci anahweriw ka ki 
orapamatc.» 


Aniheriw ka wi kiskinohamaketc Cecoc 
e atisokatatc waminatikwa 
(Natawapata kaie Matt 24.32-35; Luc 21.29-33) 


2:«Enko ohweriw ka ici kiskinohamaketc waminatikw. E iti 
mirokarik otikon, kaie e iti sakipakak, ki kiskeritenawaw aci kekat 
kitci pe nipik. ??»Peikon wapatamekwe anihe kitci isparik, ki ka 
kiskeritenawaw aci e peconakositc Iriniw Okosa? kitci pe takocik. 
3? Tapwe ohwe ka ititakok, anotc ka pimatisitcik iriniwok nama 
moci kaskina kata nipowok epwamoci ani iciwepanik. **Wasko 
kaie aski tekaci kata ickwaparino, aric nititewina nama wiskat 
kata ickwaparino.» 


z 13.26,29 Arimomitiso ota Cecoc. 

Nama awik kiskeritam apitc ke ponaskiwonik 
(Natawapata kaie Matt 24.36-44) 


322«Nama aric awik kiskeritam tan apitc mia ke takociparinik 
aniheriw e kicikarik kekotc ma aniheriw ke tato tipahikanearik.^ 
Nama wawatc aceriwok wakwek ka taciketcik kiskeritamok, 
nama kaie anahwe Iriniw Okosa.^ Wircike tepirak Kotawino 
kiskeritam. ?3Aiekwamisikw tca! Miro nanakatisikw!c Nama meka 
ki kiskeritenawaw kaie kirawaw apitc mia ke pe iciwepak. 
3^Tarasak mia peikw iriniw e wi matcatc, kotak askik e icatc. 
Epwamoci matcatc, itew kaskina otarotakana kitci mitaritci 
omikiwam. Mirew tato neta e taciritci ke itotiskeritci mekwata ke 
itanahotc. Itakaniwiw kaie anahwe ka kanaweritak ickwatemiriw 
mocak wewerita kitci nanakatcitatc. *»Kaie kirawaw tca 
nanakatisikw! Nama meka ki kiskeritenawaw apitc ke takocik 
kokimamiwaw.4 Pot e otakocinik kata takocin, kekotc ma 
mekwata e tipiskarik, kekotc ma e kicepawonik kekotc ma 
e kicikarik. *eKecpin keskat takocike, nama kata mirwacinipan 
kitci miskatakw e nipaiekw! 37Ohwe ka iteian, kaskina awik ka 
itak: Nanakatisikw!» 


Ka kiskinohamaketcik cota aiamihe irakonikewiniw 
e natowi totakik kitci ki otci makonakaniwiritci Cecoca 
(Natawapata kaie Matt 26.1-5; Luc 22.1-2; Jean 11.45-53) 


1 4 'Aci kekat kitci natciparinik kitci mawotcihitotcik cota 
iriniwok kitci aiamihe makocetcik, wi mirwatatamok 
aniheriw Pâque ka icinikaterik.e Minawatc kiapatc kotakeriw 
e mirwatcitcikaterik kata iti takoniw. "Pakwecikan aka ka opisotc' 
icinikatew anihe makocan. Aniki ka tiperimatcik cota mekotewo- 
korewa kirika ka kiskinohamaketcik cota aiamihe irakonikewiniw 
natowi totamopanak kimotc kitci ki otci makonakaniwiritci 
Cecoca, kaie kitci nipahakaniwiritci. ?Taci aititopanak: «Nama ki 
ka ki makonano mekwata e mirwatcitcikaterik./ Kwecan ki ta 
kiciwahanowok iriniwok.» 


a 13.32 Arimotcikatetake apitc ke ponaskiwok. 

b 13.32 Arimomitiso ota Cecoc. 

c 13.33 Kekotc: Aka notekocikw! 

d 13.35 Mia itemakan: anahwe ka tiperitak mikiwamiriw 

e 14.1 Mikaweritamowakopan e ki pakitinakaniwitcik e micta nekatcihakaniwaspan nete 
Egypte askik itekera, Kice Manitowa e ki nanakatcihikotcik. 

f 14.2 Kekotc: mekwata e makocaniwonik 

Peikw iskwew e actatc ka miromakonik Cecoca octikwanirik 
(Natawapata kaie Matt 26.6-13; Jean 12.1-8) 


?3Minawatc mekwata nete Béthanie otenacik tacikepan Cecoc, 
nta Simo omikiwamik e taciketc. Anahwe Simo omikiwapineko- 
pan. Mekwata e mitcisospan Cecoc mitcisowakanik, aci iskwew 
ki pe pitakew, opotariw ka micta mirwacinik e pe takonak, 
tekaci e mockineperik pimiteriw ka miromakonik, ka micta 
misakitakonik pimiteriw. Ki pikotaw onoskotc aniheriw 
opotariw. Pekatc iti sikinamowew Cecoca octikwanirik. *Atita 
ka tacikewaspan kiciwasiwok e ki totamiritci anihi iskwewa, 

e tca aititotcik: «Ceckwat ki onactaw aniheriw ka miromakonik 
e micta misakitakonik. »Matci kata ki atawepan awik, nictowaw 
mitato mitina (300) coriawapiskoriw kitci kackitatc,s kitci ki tca 
miraspan ka kitimakisiritci.» Nama nac ponimewok anihi 
iskwewa. 


$Aci Cecoc itew: «Ponihakw! Kekwan wetci nekasimekw? Micta 
mirwaciniw aniheriw ka ki totak nin otci. "Mocak kata tawok ka 
kitimakisitcik ota ka ici tacikeiekw. Tatwaw nataweritamekwe 
kitci miro totowekok, ki ka kackitanawaw kitci totamekw. Aric 
nin, nama mocak ni ka tacikan ota. 8Ki totam anahwe iskwew e ici 
kackitaspan. Ni ki actamakw ka miromakonik niwiawirik, e nisa- 
wihitc mitikowocik kitci arikoian. “Tapwe ohwe ka witamatakok, 
kaskina wiec ke tipatcimonaniwok Miro Tipatcimowin, kata 
tipatcitcikateriw ka ki totak anahwe iskwew. Mocak kata 
mikawerimakaniwiw.» 


Judas e wi pakiterimatc Cecoca, 
cota mekotewokorek e iciwotowatc 
(Natawapata kaie Matt 26.14-16; Luc 22.3-6) 


19Aci anahwe Judas Iscariote ka icinikatakaniwitc, peikw nta ka 
mitato acitc niciritci owitcewakana Cecoc, ki nta witamowew ka 
tiperimaritci cota mekotewokoreriw e wi pakiterimatc Cecoca.^ 
11 Micta mireritamok ani e itikotcik. Aci itewok kitci miratcik 
coriariw. Aci natowi totam Judas tan apitc ke miroparinik kitci 
ki iciwotowatc, Cecoca kitci pakiterimatc. 


g 14.5 Ani apitc tepirak peikwo coriawapiskoriw kanewikopan ko iriniw peikwo kickwa 
e otamirotc. 
h 14.10 Kekotc: e wi wecimatc, e wi atawetc 

Judas kirika iriniwok ka tiperimatcik cota mekotekorewa 


Mamitcitc e witci mitcisomatc owitcewakana Cecoc 
(Natawapata kaie Matt 26.17-25; Luc 22.7-14,21-23; Jean 13.21-30) 


12Acj nictam ohwe e kicikak e mirwatcitcikatek, 'Pakwecikan aka 
ka opisotc' e icinikatcikatek anihe cota makocan, anihe e kicikak 
e makocaniwok e aiamihe pakitinakaniwitcik maritcenicak kitci ki 
makocaniwok, Páque otci,! aci kwetcimiko Cecoc owitcewakana: 
«Tante e ici nataweritaman kitci ici nta ocitaiak makocan?» 


13 Aci nicw owitcewakana iciticohwew Cecoc, e itatc: «Icakw neta 
otenak. Mekwata e pimoteiekw ki ka nakickowawaw iriniw 
e miwotatc nipiriw micta opotak. Ki ka nosanehwawaw. '#Pitakete 
mikiwamik, ki ka itawaw neta ka tiperitak mikiwamiriw, 'Okimaw 
wi kiskeritam tante e ici takonik aniheriw aricapiriw ke taci 
mitcisoiak, wir kirika owitcewakana.' '*Ki ka wapatahikowaw 
icpimitakok omikiwamik micta aricapiriw, kaskina kekociciriw 
e takonik, aci e ki nisawinaniwonik kitci icaikw. Ekota tca neta 
ke ocitaiekw makocan.» 


16Aci matcawok aniki Cecoc owitcewakana, otenak e icatcik. 
Tekocikik neta otenak, kaskina mia ki icinakoniw, kaskina ka ki 
aiteritci Cecoca. Ki tca ocitawok makocaniw. 


17Ẹ iti otakocinik, Cecoc takocin neta kirika owitcewakana 
e witcewikotc. 'sMekwata e aipitcik mitcisowakanik e taci 


i 14.12 Ani apitc, tatwaw peikwo pipona, ani e kicikarik, nipahewakopan ko cota iriniwok 
maritcenica kitci makocetcik. 

mitcisotcik, aci itew Cecoc: «Tapwe ohwe ka witamatakok, peikw 
neta e taciekw e witci mitcisomiekw, ni ka pakiterimikw.»/ 


1?Micta kackeritamiriwa anahweriw owitcewakana. 
Kokwetcimiko aiackotc: «Namaiew nin, taina?» 


20 Aci itew Cecoc: «Anahwe ke totak, enko anahwe peikw neta 
mitato acitc nicw e taciekw ka akotcimatc opakwecikanima 
kirika nin peikon orakanik e akotcimak nin nipakwecikanim. 

Z2 Tapwe kata nipo Iriniw Okosa,* kotce ka itacterik Kice Manito 
Omasinahikanik. Aric kata micta matcipaririw anihi iriniwa ke 
pakiterimikotc anahwe Iriniw Okosa. Kirawe kata ki miroparini- 
pan kecpin aka ki otci nitawikiritci anihi iriniwa.» 


Nictam ka kominiwinaniwok 
(Natawapata kaie Matt 26.26-30; Luc 22.14-20; 1 Cor. 11.23-25) 


22Mekwata e mitcisotcik, Cecoc ki otapinew pakwecikana. Ki 
aiamihaw, mikwetc e itatc Kice Manitowa. Ki pakwepitew. Ki 
mamirew owitcewakana, e itatc: «Mowikw ohwe. Enko ni 
niwiaw.» 


22Minawatc ki otapinam peikwo orakan minicaporiw. Kiapatc 
mikwetc ki itew Kice Manitowa. Minawatc mameckotc ki mirew 
anihi owitcewakana kitci minikweritci. ??Kiapatc ki itew: «Enko 
ohwe nimikw ka minikweiekw. Ekoni ke otci kiskeritakok e ki 














Mamitcitc e witci mitcisomitotcik Cecoc kirika owitcewakana 


j 14.18 Kekotc: ni ka wecimikw 
k 14.21 Arimomitiso ota Cecoc. 

koski orictatakw Kice Manito, e nataweritak kitci miroparihitoekw 
kirika wir. Ohwe nimikw kata macikowitakaniwon mitcet iriniwok 
otci. ?2?Tapwe ohwe ka iteian, nama wiskat aci ni ka minikwan 
minicapo, patoc minawatc minikweiane ocki minicapo neta Kice 
Manito Okimawinik.» 


26Minawatc ki nakamowok mirwatatamo nakamowiniw. Mina tca 
ki matcawok, matinacik Mont des Oliviers ka icinikaterik e icatcik. 


E nikan witak Cecoc kitci itikotc Piena aka e kiskerimikotc 
(Natawapata kaie Matt 26.31-35; Luc 22.31-34; Jean 13.36-38) 


27 Aci itew Cecoc anahweriw owitcewakana: «Kaskina e taciekw 
ki ka pakiteriminawaw. Masinatew meka Kice Manito Omasinahi- 
kanik: 

Ni ka nipahaw maritcenici iriniw. 
Kaskina tca wiec kata orackawok maritcenicak.' > 
Zacharie 13.7 


22 Minawatc kiapatc itew Cecoc: «Ickwa apitcipaiane, nete Galilée 
askik ni ka ican kitci pehitakok.» 


29 Aci itew Pien: «Misawatc kaskina aniki pakiterimiskawe, nama 
ni nin ki ka pakiterimitin.» 


30 Aci itiko Cecoca: «Tapwe ohwe ka witamatan, anotc ke mi 
kicikak, tipiskake tca, epwamoci nicwaw kitotc pakahakwan, kir 
aci nictowaw ki ka ickwa itan aka e kiskerimiin.» 


31 Aric Pien itew kiapatc kirawe e kiciwetc: «Nama wiskat ni ka 


itan aka e kiskerimitan, misawatc kecpin acteke kitci nipoian 
kirika kir.» 


Ekoni peikon kaskina ka iteritci anihi kotakihi Cecoc 
owitcewakana. 


Gethsémané pitowatikw e nta aiamihatc Cecoc 
(Natawapata kaie Matt 26.36-46; Luc 22.39-46) 


32Aci iti takocinok nete Gethsémané pitowatikw ka icinikaterik.! 
Aci itew Cecoc anahweriw owitcewakana: «Ekota ota apikw. Nin 
tca ni ka nta aiamihan.» 


33Minawatc ki matceworew anihi Piena, Cak kirika Jean. Aci ki 
iti micta arimeritam kirika e micta nekateritak. ?*Ki itew 
owitcewakana: «Ni micta kice kackeriten nitehik. Ekota ota 
tacikekw. Akawir kaie notekocikw.» 


[14.32 Ekota neta e ici mictikoskak, «oliviers» e icinikatakaniwitcik aniki mictikok. 

Matinacic, Mont des Oliviers ka icinikatek 





35Minawatc nakewara iti icaw. Ki nipiskopariho e aiamihatc, 
e pakoserimotc aka kitci iciwepasitc kitci micta nekatcitatc. 
36Aci itepan: «Notawi, kaskina kir ki kackitan. Ocita tca aka kitci 
nekatcitaian. Nama aric nin nititeritamowin kitci apatak, aric kir 


kititeritamowin.» 


37 Aci natawapamew minawatc anahweriw owitcewakana. Ki 
tca wapamew e taci niparitci. Aci itew Piena: «Simo, ki nipan a 
ni? Nama a wawatc ki ki otci kackitan peikwo tipahikan irikik 
aka kitci nipain? 3sNanakatisikw! Pakoserimokw aka kitci 
cakotcihikoiekw e kokwetcihikoiekw. Nataweritam ko iriniw 
omitoneritcikanik kitci miro totak. Nama aric mocak kackitaw. 
Nama meka mackowisimakaniw owiaw.» 


33Acj minawatc nakatew owitcewakana anahwe Cecoc, peikon 
tca kiapatc e itetc e aiamihatc. “Ka natawapamatc minawatc 
owitcewakana, kiapatc nipariwa. Nama ki otci kackitaripana kitci 
aitapiritci. Nama aci kiskeritamiriwa ke itikotc. 


41 Nac nictowaw ki natawapamew. Aci itew: «Kiapatc a 
ki nipanawaw? Kit arwepihitisonawaw a? Ekoni aci, kanawapata- 
mokw! Aci otcitciparin kitci pakiterimakaniwitc 
Iriniw Okosa,” iriniwok ka micta pactatitcik kitci makonatcik. 
42Pasikokw. Matcatan aci. Kanawapamakw sa anahwe iriniw ka 
pakiterimitc. Aci takocin.» 


m 14.41 Arimomitiso ota Cecoc. 

E makonakaniwitc Cecoc 
(Natawapata kaie Matt 26.47-56; Luc 22.47-53; Jean 18.3-12) 


*3Mekwata kiapatc e taci arimwetc Cecoc, aci pe takociniriw 
iriniwa, peikw anihi owitcewakana Cecoc, Judas ka icinikasoritci. 
Anahwe Judas micta mitcet iriniwa pe witcewiko, mictikoriw e pe 
takonamiritci kirika omicta omokomaniwaw. Ki pe iciticohokowa- 
kopan anahweriw ka tiperimaritci cota mekotewokoreriw acitc 
ka kiskinohamakeritci cota aiamihe irakonikewiniw kaie cota 
aiamihe okimawa. Judas, anahwe ka pakiterimatc Cecoca, ki 
itepan anahweriw iriniwa ka ki pe witcewikotc ke totak kitci ki 
otci kiskerimaritci Cecociriw, e ki itatc: «Anahwe iriniw ke 
otcemak, enko na ka natawerimekw. Makonakw tca. Wewerita 
kaie nanakatcihakw matceworekwe.» 


^5STekocik anahwe Judas, ki natawapamew Cecoca e tca itatc: 
«Okimaw.» 


Minawatc ki otcemew. 


*eTecikotc aniki kotakihik ki makonewok Cecoca. *Peikw tca nta 
ka tacikespan ki korokopitam omicta omokoman. Ki otamitoto- 
wew kice mekotewokorewa otarotakaniw. Ki tca kickitokehepo- 
hew. 48Aci itew Cecoc: «Actepan a kitci pe icaiekw kirika kimicta 
kimokomaniwawa acitc kimictikomiwawa kitci ki makoniekw, 
mitowi kecpin ka matci totak e kimotitc e iterimiekw? #Tato 
kickwa ki ki wapaminawaw e kiskinohamakeian nete kitci 
aiamihe mikiwamik. Nama aric wiskat ki ki otci makoninawaw. 
Anihe tca anotc ka totowiekw, iciwepan aci kitci ki isparik anihe 
ka masinatek Kice Manito Omasinahikanik.» 


59 Aci kaskina pakiterimiko owitcewakana. Ekoni ka ici ocimoritci. 


siPeikw ockinikiw mi nosanehwepan Cecoca, tepirak wapo- 
waniw e wikwekitc. Ki kotci makonakaniwiw. *?Ekoni ka ici 
nakatcipatatc aniheriw owapowan e tca ocimotc 
e cacakarikatepatatc. 


E iciworakaniwitc Cecoc neta ka ici mawotcihitotcik ko 
ka tipaskoniketcik cota iriniwok otci 
(Natawapata kaie Matt 26.57-68; Luc 22.54-55,63-71; Jean 18.13-14,19-24) 


»3Kice mekotewokorek ki iciworewok Cecoca, nete ka ici 


mawotcihitotcik ko ka tiperimatcik cota mekotewokorewa kaie 
cota aiamihe okimawok kirika ka kiskinohamaketcik cota aiamihe 

irakonikewiniw. »*Warawik otci nosowapamew Cecoca anahwe 
Pien. Ki tca icaw nete kice mekotewokorewa omikiwamirik. 
Orowitimik pa tacikew kirika cimakanica, kaie tca e papa awasotc. 






E. ug v^ 
NENG 


SS 


Ka tipaskoniketcik cota iriniwok otci 


5»Aniki ka tiperimatcik cota mekotewokorewa kaie kaskina 
kotakihik ka tipaskoniketcik cota iriniwok otci nantowapata- 
mowakopan kitci itactahorakaniwiritci Cecoca, ke ki otci 
atamerimakaniwiritci kitci tca nipahakaniwiritci. Nama aric 
ki otci miskamok. »eMitcet iriniwok itactahorepanak Cecoca 
e kiraskitcik kitci atamerimakaniwiritci. Aric osam papitoc 
aitewakopan e arimwetcik. 5 Aci atita pasikowok e tca itetcik: 
58«Ni ki petowanan e itetc, *Ni ka orahen ohwe kitci aiamihe 
mikiwam, iriniwok ka ki ocitatcik. Kotak tca ni ka ocitan, nicto 
kickwa irikik kitci tacikaman. Namaiew ni aric iriniwok ke 
ocitatcik aniheriw.'» 


5» Aniheriw aric ka itetcik, papitoc kiapatc aitewakopan. 


60 Aci pasiko anahwe kice mekotewokorew, nete nikanik e micta 
mitcetinaniwonik, e tca kokwetcimatc Cecoca, e itatc: «Nama a 
kekocic kit itan? Nama a ki petamwan aniheriw ka itetcik aniki 
iriniwok e arimomiskik?» 


6&Nama aric ki otci naskamo Cecoc. Tekaci nama kito. Aci 
kiapatc kokwetcimiko anihi kice mekotewokorewa: «Kir a ni 
Kice Manito Okosa, anihi ka ki itetc kitci pe iciticohwatc kitci 


72 Mark Omasinahikan 14 


akwacimiweritci, anahwe mocak ka mirwatcimakitc 
e aiamihaiak?» 


62Cecoc itew: «Ehe, nin ni. Kaie kaskina e taciekw ki ka wapa- 
mawaw Iriniw Okosa" e apitc onihiwinik Kice Manito ka micta 
mackowisitc, kirika ki ka wapamawaw oskok e pe ototetc.» 


63Ekoni e ici pikopitak anahwe kice mekotewokorew okapoto- 
wan, e tca itetc: «Nama aci awocamec ki ka irapatcihanowok 
aniki iriniwok papitoc ka aitetcik. #Aci wir tipirawe ki ki 
petowawaw e ici arimwetc, e marerimatc Kice Manitowa. Tan 
tca e iteritamekw?» 


Kaskina ki atamerimewok Cecoca kirika e itetcik kitci 
nipahakaniwiritci. 


6sAtita neta e tacitcik, ekoni e ici kitciparitcik e iskwatatcik.? Ki 
akonakwenehwewok. Eko tca e ici otatamohwatcik, e tca itatcik: 
«Awin tca icka ka ki totask?» 


Ki tca makonewok aniki cimakanicak kirika tca e ki 
macikowatcik. 


Pien e itetc: «Nama ni kiskerimaw Cecoc.» 
(Natawapata kaie Matt 26.69-75; Luc 22.56-62; Jean 18.15-18,25-27) 


e6Pien kiapatc pa tacikepan orowitimik neta kice mekotewo- 
korew omikiwamik, aci ka pe takociniritci peikw iskwewa, kice 
mekotewokorewa ka atoskectowatc. "Ki wapamew anihi Piena 
e pa awasoritci. Wewerita ki kanawapamew, e tca itatc: «Kaie kir 
ni, ki pa witcewatai anaha Cecoc, Nazareth ka otcitc!» 


68Acj kaso anahwe Pien, e itetc: «Nama ni kiskeriten! Nama ni 
nisitoten wa itein.» 


Ekoni ka iti icatc pecotcik nete ka ici pitakaniwonik ickwatemik. 
Aci mate kito pakahakwan. 9?Aric ki wapamiko anihi iskwewa. 
Ekoni kiapatc e itaritci neta ka tacikeritci: «Anahwe iriniw, kaie 
wir ni witcewepan anihi Cecoca.» 


7oKiapatc kaso Pien e itetc: «Nama ni kiskerimaw.» 


Nama kinec aci minawatc itiko Pien anahweriw iriniwa neta ka 
tacikerispana: «Tapwe kaie kir peikw Cecoc owitcewakana. Galilée 
askik meka kaie ki otcin.» 


n 14.62 Arimomitiso ota Cecoc. 
o 14.65 Kekotc: e sikowatatcik (M) 


Mark Omasinahikan 14, 15 73 


7! Aci itew Pien: «Kecpin kiraskiwanen, ni natawerimaw Kice 
Manito kitci pasakactehwitc. Tapwe ohwe ka iteian, nama ni 
kiskerimaw anaha iriniw ka arimomekw.» 


Mia ka ickwa itetc aniheriw, aci minawatc kito pakahakwan. 
Ekoni nicwaw e kitotc. Aci mikawiw Pien aniheriw ka ki itikotc 
Cecoca: «Epwamoci nicwaw kitotc pakahakwan, aci nictowaw ki 
ka ickwa itan aka e kiskerimiin.» Aci iti micta mato. 


Kice okimak e iciworakaniwitc Cecoc, Pilate ka icinikasoritci 
(Natawapata kaie Matt 27.1-2,11-14; Luc 23.1-5; Jean 18.28-38) 


1 5 'Wipatc e kice wapanik ki mawotcihitowok aniki ka 

tiperimatcik cota mekotewokorewa, cota aiamihe 
okimawok, ka kiskinohamaketcik cota aiamihe irakonikewiniw 
acitc kaskina ka tipaskoniketcik cota iriniwok otci, kitci arimo- 
takik ke totowatcik Cecoca. Ki itewok kitci takopitakaniwiritci. 
Ki tca matceworakaniwiriw, nete e iciwotowakaniwiritci kice 
okimak, Pilate ka icinikasoritci. 


2Aci wir anahwe Pilate kokwetcimew Cecoca: «Kir a cota 
iriniwok okimamiwawa?» 


Aci itew Cecoc: «Mia kit itan.» 


3Mitcet kekociciriw itactahorepanak Cecoca aniki ka tiperima- 
tcik cota mekotewokorewa. *Aci minawatc kokwetcimew Pilate 
Cecoca: «Nama a ki kiton? Ki petowawok a? Mitcet kekociciriw 
kit itactahorikok!» 


5Nama awocamec ki otci kito Cecoc. Ki mamiskaterimiko tca 
anihi Pilate aka e naskamotc. 


Cecoc e anwerimakaniwitc kitci nipotc 
(Natawapata kaie Matt 27.15-26; Luc 23.13-25; Jean 18.39-19.16) 


eTatwaw e micta aiamihe makocaniwok, Pâque ka icinikatek, 
anahwe kice okimaw Pilate pakitinepan ko peikw iriniwa 
mekwata e kipohwakaniwiritci. Wirawaw tca ko iriniwok 
itakaniwakopan kitci orapamatcik awiriw mia ke pakitinakani- 
wiritci. "Takopan nta peikw iriniw e kipohwakaniwitc. Barabbas 
icinikasopan. Kotakihik matci iriniwok kaie wirawaw tacikewa- 
kopan neta kipohotowokamokok ka ki manohotcik mekwata 
e kotci cakotcihatcik kice okimawa. $Micta mitcet ki icawok 
iriniwok nte Pilate omikiwamik, e tca nta natawerimatcik kitci 
pakitinakaniwiritci awiriw, mia ko e totcikaterik wirawaw otci. 


74 Mark Omasinahikan 15 


9? Aci itew Pilate: «Ki nataweritenawaw a kitci pakitinak anihi 
okimamiwawa cota iriniwok, kirawaw otci?» 


ioKiskeritamokopan meka Pilate e asawakeritakik aniki ka 
tiperimatcik cota mekotewokorewa.» Ekoni wetci ki pakiterimatcik 
Cecoca kitci makonakaniwiritci. ! Aric ki cikimewok neta kaskina 
iriniwa ka tacikeritci kitci nataweritamowaritci kice okimariw 
Pilate, Barabbas wir kitci pakitinakaniwitc. '?2Aci minawatc Pilate 
kokwetcimew anihi iriniwa e micta mitcetiritci: «Kekwan ka 
nataweritamekw kitci totowak anahwe ka icinikatekw 'cota 
iriniwok okimamiwawa'?» 


13 Aci itewok e tepitepwetcik: «Tcistaskowaci tcipaiatikok!» 


14Aci kokwetcimew Pilate: «Kekwan tca? Tan ani ka ki ici 
patahak?» 


Atcikotc kirawe kiciwewok e itetcik: «Tcistaskowaci 
tcipaiatikok!» 


isPilate ki pakitinew anihi Barabbas, e wi mireritamihatc anihi 
iriniwa e mitcetiritci, kaie ki itew anahweriw cimakanica kitci 
pasakactehwaritci Cecociriw kirika kitci tcistaskowatakaniwiritci 
tcipaiatikok. 

Romain cimakanicak 


p 15.10 Kekotc: e asawakeritakik osam e micta nosanehwakaniwiritci Cecoc 

Cimakanicak e papirotowatcik Cecoca 
(Natawapata kaie Matt 27.27-31; Jean 19.2-3) 


'6Minawatc aniki cimakanicak iciworewok Cecoca kice okimaw 
omicta omikiwamik. Kaskina tca wicamewok owitc cimakanici- 
wawa. "7Kapotowaniw e mikwekacinik ki piskamotarewok 
Cecoca.4 Minawatc ki apikatamok minesikaciriw," Cecoca 
octikwanirik e actamowatcik. !sEkotca e ici kicterimakasotcik 
e itatcik: «Kwei cota okimaw!» 


19Micta mitcetwaw ki otatamohwewok octikwanirik, 
mictikociriw e totakik, kaie ki iskwatewok. Kirika tca ki micta 
nipiskoctowewok, kiapatc e kicterimakasotcik. ?»Ka ickwa 
papirotowatcik, ki maninamowewok aniheriw kapotowaniw 
e mikwekacinik. Wir tipirawe owikasimiriw tca ki piskamotare- 
wok. Minawatc ki orowitahewok neta kice okimaw omikiwamirik 
kitci tca nta tcistaskowatatcik tcipaiatikok. 


Tcipaiatikok e tcistaskowatakaniwitc Cecoc 
(Natawapata kaie Matt 27.32-44; Luc 23.26-43; Jean 19.17-27) 


2 Tapan nte peikw iriniw, Cyréne otenak ka otcitc. Simo 
icinikasopan, Arikisan: kaie Rufus otawiwawa. Mia pimotekopan 





Minesikaciriw e actakaniwonik Cecoc octikwanik 


q 15.17 Icinakonikopan mitowiriw aniheriw kapotowaniw weckatc okimawok ka 
apatcitawakopanen. 

r 15.17 Enko na mictikocic ka kawak. 

s 15.21 Alexandre 

neta, nte e ototetc okitikan askik. Aci ki itiko anahweriw 
cimakanica otcitakotc kitci miworatc Cecoca otcipaiatikomiriw. 
22Cecoc iciworiko cimakanica nete matinacik Golgotha ka icini- 
katerik. Wi itemakan anihe Golgotha, Octikwanikekan. ?*Aci nta 
wi minihewok minicaporiw, kirika mackikiriw e ki actakaniwonik, 
«la myrrhe» ka icinikaterik. Nama aric ki otci minikwew Cecoc. 

Nipic, «la myrrhe» ka icinikatek 


24Ki tcistaskowatewok tcipaiatikok aniki cimakanicak. Minawatc 
owikasimiriw ki tetawinamatowok kirika ki metowewok kitci 
kiskeritakik anahwe ke kanewitc aniheriw wikasiriw. ?»Cakitato 
tipahikanearipan e kicepawonik ka tcistaskowatatcik neta 
tcipaiatikok. ?eNapakitikwatikocik masinateripan wetci ki 
anwerimakaniwitc Cecoc, ohweriw e itasinaterik: «Cota iriniwok 
okimamiwawa». ?7Nicw kimoti iriniwok kaie wirawaw ki 
tcistaskowatakaniwiwok otcipaiatikomiwak, waopimera Cecoc 
ka ici tcistaskowatakaniwitc, peikw onihiwinik, kotak onami- 
tciwonik. [Aci tca ki ickwa pimotemakan ka itemakak 

Kice Manito Omasinahikanik: «Mitowi matci iriniw ki 
aitotowakaniwiw.»]* 


2E pimotetcik nta iriniwok wepiskoweparihowok 
e marerimatcik kirika e itatcik: «Kir ka ki itein kitci orahaman 
kitci aiamihe mikiwam, minawatc tca kitci ocitain, nicto kickwa 
tca tepirak kitci tacikaman. **Ocimohitiso tca kir tipirawe. 
Nitatowi neta kitcipaiatikomik!» 


t 15.28 Nama takon ohwe atita weckatc masinahikanik. 

E tcistaskowatakaniwitc Cecoc 


31Peikon kaie wirawaw ka tiperimatcik cota mekotewokorewa 
kaie ka kiskinohamaketcik cota aiamihe irakonikewiniw mareri- 
mewok Cecoca, e itatcik: «Ki wikotcihew kotakihi iriniwa, nama 
aric kackitaw kitci wikotcihitisotc. 3à»Kecpin tapwe anahwe Kice 
Manito ka ki itetc kitci pe iciticohwatc, kecpin tapwe Israél 
okimaw, kata kackitapan kitci nitatowitc neta tcipaiatikok. 
Kecpin wapatamake anihe, aci nta ni ka tapwerimanan.» 


Aniki kaie ka nicitcik kimoti iriniwok ka ki tcistaskowatakani- 
witcik, kaie wirawaw marerimewakopan Cecoca. 


Ka nipotc Cecoc 
(Natawapata kaie Matt 27.45-56; Luc 23.44-49; Jean 19.28-30) 


33Ka apita kicikak tekaci ki tipiskaw kaskina wiec, nac nicto 

tipahikan e ickwa apita kicikak. ?*Ka nicto tipahikanearik, ki micta 
tepwew Cecoc e kiciwetc: 

<Eloi, Eloi, lema sabactani?» 
Wi itemakan anihe: 

«Nikice Manitom, Nikice Manitom! 

Kekwan wetci ki pakiterimiin?» 

Psaume 22.1 

E tcistaskowatakaniwitc Cecoc, 
kirika nicw kimoti iriniwa waopimera e tcistaskowatakaniwiritci 


3s Atita aniki ka tacikewakopanen ki petowewok aniheriw 
e iteritci. Aci tepwewok e itetcik: «Natotamokw, Eliwa ka 
tepwatatc!»4 


38 Aci peikw nta e tacitcik tecikotc nta natcipataw pakiwanici- 
riw," pinekinapok e ki kitanak." Onoskotc mictikok ki akokataw, 
e itinamowatc tca Cecoca kitci minikweritci, e tca itetc: «Aka 
patama, ki ka tca wapamano ke apitc pe nitinikokwen 
otcipaiatikomik anihi Eliwa.» 


37 Aci ki micta notakosiw Cecoc. Ekoni ka iti nipotc. 


38Mia ni apitc nete kitci aiamihe mikiwamik micta akwekahi- 
kanekin ki tetawoparin. Tekaci rarikiparin. Icpimik nte ki otci 
kitciparin, nac nte nitc. #?Ka tiperimatc Romain cimakanica nte 
itactamikapowipan Cecoca otcipaiatikomirik. Ki wapamew ka 
ispariritci Cecoca e niporitci. Ki tca itew: «Anahwe iriniw, tapwe 
ni Kice Manito Okosa!» 


^'Atita iskwewok nete pa tacikewakopan, warawik e otapiketcik. 
Peikw anahwe, Mari, Magdala otenak ka otcitc, tacikepan nte, 
kaie kotak Mari (okawiwawa Cak, anahwe «ka ocki matisitc» ka 


u 15.35 Eli [Flie], enko anahwe peikw weckatc ka ki pe nikan tipatcimotc 
Kice Manito otci. 

y 15.36 Mia itemakan e emitikocictek: une éponge 

w 15.36 Minicapo aka ka misakitakok, kekat mia pinekinapo e ispokok. 

Micta akwekahikanekin e tetawoparik kitci aiamihe mikiwamik 


icinikatakaniwikopanen ko, kirika Joses) kirika tca Sarome.* 
“Galilée askik ki otci pe nosanehwepanak Cecoca e atoskecto- 
watcik. Micta mitcetipanak kotakihik iskwewok kaie wirawaw 
ka taciketcik e ki pe witcewakopanen Cecoca, Jérusalem otenak 
e icaritci. 


Ka nahikowakaniwitc Cecoc 
(Natawapata kaie Matt 27.57-61; Luc 23.50-56; Jean 19.38-42) 

4243E, iti otakocinik, aci takocin peikw iriniw, Sosep e icinikasotc, 
Arimathée otenak ka otcitc. Micta kicterimakaniwipan anahwe 
Sosep, nte ka ici apitc ka kitci tipaskoniketcik cota iriniwok otci 
ka ici apitcik. Asperimopan kaie wir kitci takociparinik Kice 
Manito Okimawiniw. Aci aniheriw e kicikarik epwamoci arwepiw 
kicikarik, aniheriw e kicikarik e nisawitcik ko cota iriniwok kitci 
aiamihatcik, ekoni ka icatc anahwe Sosep kice okimak, Pilate. 
Nama ki otci cakwerimo e nta nataweritamowatc aniheriw Cecoca 
OWIiaWiriw. 

44 Aric ki kockomakaniwiw anahwe Pilate e petaketc aci e nipo- 
ritci. Ki tca wicamew anihi ka tiperimaritci cimakanica, e kokwe- 
tcimatc e apitc tapwe ki niporitci Cecociriw. «Ehe,» ki itiko 


x 15.40 Salomé 

cimakanica. Ki tca itew kitci mirakaniwiritci Sosepa aniheriw 
Cecoca owiawirlw. 


*6Aci pakiwaniciapiriw ki otapinam anahwe Sosep. Minawatc ki 
nta nitinam tcipaiatikok Cecoca owiawiriw. Ki wikwekinam ocki 
pakiwaniciapirik. Minawatc mitikowocik ki nta nahikam, asinik 
e ki ocitakaniwonik. Micta asiniwa ki tetipiwepinew kitci kipitinik 
aniheriw mitikowociriw. *Anahwe Mari, Magdala otenak ka 
otcitc, kirika kotak Mari, Joses okawiwa, kanawapikewakopan 
e nahikowakaniwiritci Cecoca. 


Ka apitcipatc Cecoc 
(Natawapata kaie Matt 28.1-8; Luc 24.1-12; Jean 20.1-10) 


1 6 1Ka ickwa arwepiw kicikarik, aniki iskwewok e nictitcik 

(Mari, Magdala otenak ka otcitc, acitc Mari, Cak okawiwa, 
kaie Sarome) ki nta otapinamok pimiteriw ka miromakonik, e wi 
ciconamowatcik Cecoca owiawirik e ickwa niporitci. ?Wipatc 
kicep e manactakaniwonik, kotc e nokosiritci pisimwa, matca- 
wakopan, nete e icatcik rikwaskanik. ?Aititowakopan: «Awin ke 
tetipinatc anihi asiniwa neta nikanik ka apiritci, kitci ki 
pitakeikw?» 


^Tekocikik nete, aci wapamewok e ki tetipinakaniwiritci anihi 
asiniwa ka micta micapiskisiritci. *Ekoni e ici pitaketcik neta ka 
ki ici arakaniwirispana Cecoca. Wapamewok neta ockinikiwa 
e wapekahaceritci, onihiwiniwak aniki iskwewok e taci apiritci. 
Micta sekisiwok. ‘Aci itew anahwe ockinikiw: «Aka sekisikw! 
Anahwe ka nantowapamekw, Cecoc, Nazareth ka otcitc, ka ki 
tcistaskowatakaniwitc tcipaiatikok, nama ni aci ota tacikew. Ki 
apitcipaw ni aci! Kanawapatamokw kotc! Ekota ota ka ki ici 
arakaniwispan. "7Natawapamakok tca Pien kirika aniki kotakihik 
Cecoc owitcewakana. Ki ka tca itawawok, ‘Aci Cecoc ki nikanicka- 
kowaw, nete Galilée askik itekera. Ekote nete ke ici wapamekw, 
mia ka ki itespan.'» 


8Aci orowiwakopan neta rikwaskanik aniki iskwewok. 
Ocimowakopan. Micta ninikipariwakopan, e micta sekisitcik. 
Nama otci papamatisokewakopan, osam e micta sekisitcik. 


Mari, Magdala otenak ka otcitc e wapamatc Cecoca 
(Natawapata kaie Matt 28.9-10; Jean 20.11-18) 


[*Ka ickwa apitcipatc Cecoc wipatc e kicepawonik ka 
manactakaniwonik, aniheriw totam nictam kitci wapamikotc 

Mariwa, nte otenak Magdala otenak ka pe otcirispana. (Enkweriw 
anihi iskwewa ka ki witcihaspan, nicowaso (7) matci 
awihawiciriw e ki orowiticahamowatc.) '»^Anahwe Mari ki nta 
witamowew anahweriw iriniwa ka ki pa witcewaritci Cecociriw. 
Micta kackeritamopanak kaie matopanak. Kote ka petowatcik 
ani e aiteritci Mariwa, kiapatc e pimatisiritci Cecociriw, kaie tca 
e ki wapamaritci, nama ki otci tapwetowewok anihi iskwewa. 


E totak Cecoc kitci wapamikotc nicw owitcewakana 
(Natawapata kaie Luc 24.13-35) 


2Minawatc Cecoc ki totam pitoc kitci icinakositc e wapamikotc 
nicw owitcewakana, mekwata e icaritci kitikan askik itekera. 
13Minawatc ki kiwewok e nta witamowatcik anihi kotakihi 
Cecoc owitcewakana. Nama kaie wirawaw ki otci 
tapwetowakaniwiwok. 


Aci Cecoc e totak kitci wapamikotc anihi 
mitato acitc peikw e taciritci owitcewakana 
(Natawapata kaie Matt 28.16-20; Luc 24.36-49; Jean 20.19-23; Actes 1.6-8) 


14Mekwata tapickotc e mitcisotcik Cecoc owitcewakana, kek ki 
otci nokosiw Cecoc. Ki itew anahweriw otirinima: «Kekwan wetci 
aka ki otci tapwetowiekw? Kekwan wetci ki micta mackoteheiekw, 
aka kitci tapwetowekok aniki ka ki wapamitcik ka ickwa 
apitcipawak?» 

i5Minawatc ki itew Cecoc: «Kaskina e irikokoskamikak pa icakw, 
Miro Tipatcimowin kitci tipatcimoiekw, kaskina awik kitci petak. 
16Kaskina awik ke tapwerimitc kirika ke sikahatasotc kata 
akwacimakaniwiw. Aric anahwe aka ke tapwerimitc kata 
anweritakosiw.» 


7 «Ekoni ke otci kiskerimakaniwitcik aniki ka tapwerimitcik: 
Kata orowiticohwewok matci awihawica, niticinikasowiniw kitci 
apatcitatcik. Ocki arimwewiniw kata arimwewok. !sKecpin 
takonatawe kinepikwa ka matci mackikiwiritci kirika kecpin matci 
mackikiriw minikwetawe, nama wiec kata ispariwok. Kata 
takinewok awiriw ka akosiritci, kata miro matisiriw.» 


E opickatc Cecoc 
(Natawapata kaie Luc 24.50-53; Actes 1.9-11) 
19Ka ickwa ni ici aimihatc otirinima Teperitciketc Cecoc, ki 
opickaw, wakwek e icatc. Ki nta witapimew Kice Manitowa. 
Onihiwinik ki ici apiw. “Ki matcawok aniki Cecoc owitcewakana 

kaskina wiec e nta tipatcimotcik miro tipatcimowiniw. Ki witci- 
hikowok Teperitcikeritci ani e ici otamirotcik. Ekota ni ka otci 
kiskeritcikaterik tapwe e ki pe mirikotcik okiskinohamakewiniw, 
e ki tca mirikotcik kaie kitci mata kackitatcik. |» 


y 16.20 Anihe ka tatosinatek versets 9 nac 20 nama takon mitcet weckatc masinahikanik, 
atita tepirak. 


